title: 2014/716/ΕΕ, Ευρατόμ: Απόφαση του Συμβουλίου, διά κοινής συμφωνίας με τον εκλεγέντα πρόεδρο της Επιτροπής, της 15ης Οκτωβρίου 2014 , για την κατάρτιση του πίνακα των άλλων προσωπικοτήτων τις οποίες το Συμβούλιο προτείνει να διορισθούν ως μέλη της Επιτροπής και για την κατάργηση και αντικατάσταση της απόφασης 2014/648/ΕΕ, Ευρατόμ

text:
               17.10.2014

               EL

               Επίσημη Εφημερίδα της Ευρωπαϊκής Ένωσης

               L 299/29

         ΑΠΌΦΑΣΗ ΤΟΥ ΣΥΜΒΟΥΛΊΟΥ,
   διά κοινής συμφωνίας με τον εκλεγέντα πρόεδρο της Επιτροπής,
   της 15ης Οκτωβρίου 2014
   για την κατάρτιση του πίνακα των άλλων προσωπικοτήτων τις οποίες το Συμβούλιο προτείνει να διορισθούν ως μέλη της Επιτροπής και για την κατάργηση και αντικατάσταση της απόφασης 2014/648/ΕΕ, Ευρατόμ

      (2014/716/ΕΕ, Ευρατόμ)

   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 17 παράγραφοι 3 και 5 και το άρθρο 17 παράγραφος 7 δεύτερο εδάφιο,
   Έχοντας υπόψη τη Συνθήκη περί ιδρύσεως της Ευρωπαϊκής Κοινότητας Ατομικής Ενέργειας και ιδίως το άρθρο 106α,
   Έχοντας υπόψη την απόφαση 2013/272/ΕΕ του Ευρωπαϊκού Συμβουλίου, της 22ας Μαΐου 2013, σχετικά με τον αριθμό των μελών της Ευρωπαϊκής Επιτροπής (1),
   Εκτιμώντας τα εξής:

               (1)

               Η θητεία της Επιτροπής που διορίστηκε με την απόφαση 2010/80/ΕΕ του Ευρωπαϊκού Συμβουλίου (2) λήγει την 31η Οκτωβρίου 2014.

               (2)

               Θα πρέπει να διορισθεί νέα Επιτροπή, απαρτιζόμενη από έναν υπήκοο εκάστου κράτους μέλους, συμπεριλαμβανομένου του προέδρου της και του Ύπατου Εκπροσώπου της Ένωσης για θέματα εξωτερικής πολιτικής και πολιτικής ασφαλείας, με διάρκεια θητείας έως τις 31 Οκτωβρίου 2019.

               (3)

               Το Ευρωπαϊκό Συμβούλιο επέλεξε τον κ. Jean-Claude JUNCKER ως την προσωπικότητα που προτείνει στο Ευρωπαϊκό Κοινοβούλιο για πρόεδρο της Επιτροπής, και το Ευρωπαϊκό Κοινοβούλιο τον εξέλεξε ως πρόεδρο της Επιτροπής κατά τη σύνοδο της ολομέλειάς του στις 15 Ιουλίου 2014.

               (4)

               Στις 30 Αυγούστου 2014 το Ευρωπαϊκό Συμβούλιο, σε συμφωνία με τον εκλεγέντα πρόεδρο της Επιτροπής, διόρισε την κ. Federica MOGHERINI ως Ύπατη Εκπρόσωπο της Ένωσης για θέματα εξωτερικής πολιτικής και πολιτικής ασφαλείας, σύμφωνα με το άρθρο 18 παράγραφος 1 της Συνθήκης για την Ευρωπαϊκή Ένωση.

               (5)

               Με την απόφαση 2014/648/ΕΕ, Ευρατόμ (3), το Συμβούλιο ενέκρινε, σε κοινή συμφωνία με τον εκλεγέντα πρόεδρο της Επιτροπής, τον πίνακα των άλλων προσωπικοτήτων τις οποίες προτείνει να διορισθούν ως μέλη της Επιτροπής με θητεία μέχρι την 31η Οκτωβρίου 2019.

               (6)

               Σε κοινή συμφωνία με τον εκλεγέντα πρόεδρο της Επιτροπής, η απόφαση 2014/648/ΕΕ, Ευρατόμ θα πρέπει να καταργηθεί προτού τεθεί ενώπιον του Ευρωπαϊκού Κοινοβουλίου προς ψήφο έγκρισης ο πίνακας προσωπικοτήτων που περιλαμβάνει και να αντικατασταθεί από την παρούσα απόφαση.

               (7)

               Σύμφωνα με το άρθρο 17 παράγραφος 7 τρίτο εδάφιο της Συνθήκης για την Ευρωπαϊκή Ένωση, ο πρόεδρος, ο Ύπατος Εκπρόσωπος της Ένωσης για θέματα εξωτερικής πολιτικής και πολιτικής ασφαλείας και τα λοιπά μέλη της Επιτροπής υπόκεινται, ως σώμα, σε ψήφο έγκρισης του Ευρωπαϊκού Κοινοβουλίου,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Σε κοινή συμφωνία με τον κ. Jean-Claude JUNCKER, εκλεγέντα πρόεδρο της Επιτροπής, το Συμβούλιο προτείνει να διορισθούν μέλη της Επιτροπής οι ακόλουθες προσωπικότητες, με θητεία έως την 31η Οκτωβρίου 2019:

               κ. Vytenis Povilas ANDRIUKAITIS

               κ. Andrus ANSIP

               κ. Miguel ARIAS CAÑETE

               κ. Δημήτρης ΑΒΡΑΜΟΠΟΥΛΟΣ

               κα Elżbieta BIEŃKOWSKA

               κα Violeta BULC

               κα Corina CREȚU

               κ. Valdis DOMBROVSKIS

               κα Kristalina GEORGIEVA

               κ. Johannes HAHN

               κ. Jonathan HILL

               κ. Phil HOGAN

               κα Věra JOUROVÁ

               κ. Jyrki KATAINEN

               κα Cecilia MALMSTRÖM

               κ. Neven MIMICA

               κ. Carlos MOEDAS

               κ. Pierre MOSCOVICI

               κ. Tibor NAVRACSICS

               κ. Günther OETTINGER

               κ. Maroš ŠEFČOVIČ

               κ. Χρήστος ΣΤΥΛΙΑΝΙΔΗΣ

               κα Marianne THYSSEN

               κ. Frans TIMMERMANS

               κ. Karmenu VELLA

               κα Margrethe VESTAGER
               επιπλέον της:

               κας Federica MOGHERINI, η οποία διορίσθηκε Ύπατη Εκπρόσωπος της Ένωσης για θέματα εξωτερικής πολιτικής και πολιτικής ασφαλείας.

         Άρθρο 2
   Η απόφαση 2014/648/ΕΕ, Ευρατόμ καταργείται.
   Άρθρο 3
   Η παρούσα απόφαση διαβιβάζεται στο Ευρωπαϊκό Κοινοβούλιο.
   Δημοσιεύεται στην Επίσημη Εφημερίδα της Ευρωπαϊκής Ένωσης.

      Βρυξέλλες, 15 Οκτωβρίου 2014.

            Για το Συμβούλιο

            Ο Πρόεδρος

         S. GOZI

      (1)  ΕΕ L 165 της 18.6.2013, σ. 98.

      (2)  Απόφαση 2010/80/ΕΕ του Ευρωπαϊκού Συμβουλίου, της 9ης Φεβρουαρίου 2010, για τον διορισμό της Ευρωπαϊκής Επιτροπής (ΕΕ L 38 της 11.2.2010, σ. 7).

      (3)  Απόφαση του Συμβουλίου, διά κοινής συμφωνίας με τον εκλεγέντα πρόεδρο της Επιτροπής, της 5ης Σεπτεμβρίου 2014, για την κατάρτιση του πίνακα των άλλων προσωπικοτήτων τις οποίες το Συμβούλιο προτείνει να διορισθούν ως μέλη της Επιτροπής (2014/648/EΕ, Ευρατόμ) (ΕΕ L 268 της 9.9.2014, σ. 5).


Avis juridique important

|

31991D0617

91/617/ΕΟΚ: Απόφαση του Συμβουλίου της 28ης Οκτωβρίου 1991 για τη σύναψη συμφωνίας συνεργασίας μεταξύ της Ευρωπαϊκής Οικονομικής Κοινότητας και του Πριγκιπάτου του Λιχτενστάιν για την καθιέρωση συνεργασίας στον τομέα της εκπαίδευσης και της κατάρτισης στο πλαίσιο του προγράμματος Erasmus

Επίσημη Εφημερίδα αριθ. L 332 της 03/12/1991 σ. 0061 - 0061

ΑΠΟΦΑΣΗ ΤΟΥ ΣΥΜΒΟΥΛΙΟΥ της 28ης Οκτωβρίου 1991 για τη σύναψη συμφωνίας μεταξύ της Ευρωπαϊκής  Οικονομικής Κοινότητας και του Πριγκιπάτου του Λιχτενστάιν για την καθιέρωση συνεργασίας στον τομέα  της εκπαίδευσης και της κατάρτισης στο πλαίσιο του προγράμματος Erasmus (91/617/ΕΟΚ) ΤΟ ΣΥΜΒΟΥΛΙΟ ΤΩΝ ΕΥΡΩΠΑ¨ΙΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 235, την πρόταση της Επιτροπής (1), τη γνώμη του Ευρωπαϊκού Κοινοβουλίου (2), Εκτιμώντας: ότι με την απόφαση 87/327/ΕΟΚ (3), όπως τροποποιήθηκε από την απόφαση 89/663/ΕΟΚ (4), το Συμβούλιο  ενέκρινε το κοινοτικό πρόγραμμα δράσης για την κινητικότητα των φοιτητών (Erasmus) 7 ότι, στις 5 Νοεμβρίου 1990, το Συμβούλιο εξουσιοδότησε την Επιτροπή να διαπραγματευθεί με τις χώρες  ΕΖΕΣ και το Λιχτενστάιν, σύμφωνα με ειδικές διαπραγματευτικές οδηγίες, διμερείς συμφωνίες με στόχο  τη συνεργασία στον τομέα της εκπαίδευσης και της κατάρτισης στο πλαίσιο του προγράμματος Erasmus 7 ότι η συμφωνία συνεργασίας μεταξύ της Ευρωπαϊκής Οικονομικής Κοινότητας και του Πριγκιπάτου του  Λιχτενστάιν, λόγω της φύσης της, εμπλουτίζει την επίδραση του προγράμματος Erasmus έτσι ώστε να  αναπτύσσεται η διαπανεπιστημιακή συνεργασία και να ενισχύεται το επίπεδο των επαγγελματικών  προσόντων του ανθρώπινου δυναμικού στην Ευρώπη, ΑΠΟΦΑΣΙΖΕΙ: Άρθρο 1 Η συμφωνία μεταξύ της Ευρωπαϊκής Οικονομικής Κοινότητας και του Πριγκιπάτου του Λιχτενστάιν για την  καθιέρωση συνεργασίας στον τομέα της εκπαίδευσης και της κατάρτισης στα πλαίσια του προγράμματος  Erasmus εγκρίνεται εξ ονόματος της Κοινότητας. Το κείμενο της συμφωνίας επισυνάπτεται στην παρούσα απόφαση. Άρθρο 2 Ο πρόεδρος του Συμβουλίου προβαίνει στην κοινοποίηση που προβλέπεται στο άρθρο 13 της συμφωνίας  (5). Λουξεμβούργο, 28 Οκτωβρίου 1991. Για το Συμβούλιο Ο Πρόεδρος J. M. M. RITZEN (1) EE ariu. C 127 της 17. 5. 1991, σ. 3. (2) Γνώμη που διατυπώθηκε στις 24 Οκτωβρίου 1991 (δεν έχει ακόμα δημοσιευθεί στην Επίσημη  Εφημερίδα). (3) ΕΕ αριθ. L 166 της 25. 6. 1987, σ. 20. (4) ΕΕ αριθ. L 395 της 30. 12. 1989, σ. 23. (5) Βλέπε σ. 71 της παρούσας Επίσημης Εφημερίδας.


title: 2008/316/ΕΚ: Απόφαση της Επιτροπής, της 31ης Μαρτίου 2008 , για την έναρξη έρευνας σύμφωνα με το άρθρο 18 παράγραφος 2 του κανονισμού (ΕΚ) αριθ. 980/2005 του Συμβουλίου όσον αφορά την προστασία της συνδικαλιστικής ελευθερίας και του συνδικαλιστικού δικαιώματος στο Ελ Σαλβαδόρ

text:
               18.4.2008

               EL

               Επίσημη Εφημερίδα της Ευρωπαϊκής Ένωσης

               L 108/29

      ΑΠΌΦΑΣΗ ΤΗΣ ΕΠΙΤΡΟΠΉΣ

   της 31ης Μαρτίου 2008
   για την έναρξη έρευνας σύμφωνα με το άρθρο 18 παράγραφος 2 του κανονισμού (ΕΚ) αριθ. 980/2005 του Συμβουλίου όσον αφορά την προστασία της συνδικαλιστικής ελευθερίας και του συνδικαλιστικού δικαιώματος στο Ελ Σαλβαδόρ
   (2008/316/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 980/2005 του Συμβουλίου, της 27ης Ιουνίου 2005, για την εφαρμογή συστήματος γενικευμένων δασμολογικών προτιμήσεων (1), και ιδίως το άρθρο 18 παράγραφος 2,
   Ύστερα από διαβούλευση με την επιτροπή γενικευμένων δασμολογικών προτιμήσεων,
   Εκτιμώντας τα ακόλουθα:

               (1)

               Η Επιτροπή έχει λάβει πληροφορίες που αναφέρουν ότι το ανώτατο δικαστήριο του Ελ Σαλβαδόρ σε απόφασή του της 28ης Οκτωβρίου 2007 για τις υποθέσεις 63-2007 και 69-2007 έκρινε ως ασύμβατες με το άρθρο 47 του συντάγματος του Ελ Σαλβαδόρ ορισμένες διατάξεις της σύμβασης αριθ. 87 περί συνδικαλιστικής ελευθερίας και προστασίας του συνδικαλιστικού δικαιώματος της Διεθνούς Οργάνωσης Εργασίας.

               (2)

               Το άρθρο 16 παράγραφος 2 του κανονισμού (ΕΚ) αριθ. 980/2005 προβλέπει την προσωρινή αναστολή του ειδικού καθεστώτος κινήτρων που αναφέρεται στο τμήμα 2 του κεφαλαίου ΙΙ του εν λόγω κανονισμού, ιδίως εάν η εθνική νομοθεσία δεν ενσωματώνει πλέον τις συμβάσεις που αναφέρονται στο παράρτημα ΙΙΙ του κανονισμού και οι οποίες έχουν επικυρωθεί χάριν συμμόρφωσης προς τις απαιτήσεις του άρθρου 9 παράγραφος 1 και 2 ή εάν η εν λόγω νομοθεσία δεν εφαρμόζεται αποτελεσματικά.

               (3)

               Η σύμβαση αριθ. 87 περί συνδικαλιστικής ελευθερίας και προστασίας του συνδικαλιστικού δικαιώματος της Διεθνούς Οργάνωσης Εργασίας περιλαμβάνεται στο παράρτημα ΙΙΙ μέρος Α σημείο 14 του κανονισμού (ΕΚ) αριθ. 980/2005.

               (4)

               Η Επιτροπή διενήργησε προκαταρκτική εξέταση σχετικά με την απόφαση του ανώτατου δικαστηρίου του Ελ Σαλβαδόρ για τις υποθέσεις 63-2007 και 69-2007 και διαπίστωσε ότι είναι αναγκαίο να αναλυθούν περαιτέρω οι νομικές συνέπειες της απόφασης αυτής για να διαπιστωθεί εάν αιτιολογούν την προσωρινή αναστολή του ειδικού καθεστώτος κινήτρων. Επομένως, η Επιτροπή θεωρεί ότι υπάρχει επαρκής βάση για τη διεξαγωγή έρευνας.

               (5)

               Οι διαβουλεύσεις με την επιτροπή γενικευμένων δασμολογικών προτιμήσεων πραγματοποιήθηκαν στις 3 Μαρτίου 2008,

         ΑΠΟΦΑΣΙΖΕΙ:
   Άρθρο μόνο
   Η Επιτροπή θα κινήσει διαδικασία έρευνας με σκοπό να διαπιστώσει εάν η εθνική νομοθεσία της Δημοκρατίας του Ελ Σαλβαδόρ δεν ενσωματώνει πλέον τη σύμβαση αριθ. 87 περί συνδικαλιστικής ελευθερίας και προστασίας του συνδικαλιστικού δικαιώματος της Διεθνούς Οργάνωσης Εργασίας ή εάν η εν λόγω νομοθεσία δεν εφαρμόζεται αποτελεσματικά.

      Βρυξέλλες, 31 Μαρτίου 2008.

            Για την Επιτροπή

         Peter MANDELSON

            Μέλος της Επιτροπής

      (1)  ΕΕ L 169 της 30.6.2005, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 55/2008 (ΕΕ L 20 της 24.1.2008, σ. 1).


Avis juridique important

|

31980D0338

80/338/ΕΟΚ : Απόφαση του Συμβουλίου, της 17ης Μαρτίου 1980, περί ονομασίας ενός μέλους του διοικητικού συμβουλίου του Ευρωπαϊκού Κέντρου για την ανάπτυξη της επαγγελματικής κατάρτισης

Επίσημη Εφημερίδα αριθ. L 078 της 25/03/1980 σ. 0013

/* Δεν υπάρχει επίσημη ελληνική μετάφραση του εγγράφου αυτού           διότι δεν περιλαμβανόταν στην ελληνική Ειδική Έκδοση. Δεν           περιλαμβάνονταν στην ελληνική Ειδική Έκδοση:           - Πράξεις που δεν ίσχυαν πλέον την ημερομηνία προσχώρησης της           Ελλάδας (01/01/1981)           - Πράξεις που καταργήθηκαν αυτόματα κατά την προσχώρηση (π.χ.           ορισμένες συμφωνίες μεταξύ της Κοινότητας και της Ελλάδας)           - Πράξεις δεσμευτικές μόνο για τους αποδέκτες τους, που είναι           συνεπώς αυθεντικές μόνο στη γλώσσα στην οποία συντάχθηκαν           - Μη δεσμευτικές πράξεις           - Πράξεις που δεν θεωρήθηκαν αρκετά σημαντικές ώστε να           συμπεριληφθούν           - Ορισμένες πράξεις που ακυρώθηκαν κατά τη δημιουργία της Ειδικής           Έκδοσης */           /* oknogr81 */


Avis juridique important

|

31991D0291

91/291/ΕΟΚ: Απόφαση του Ευρωπαϊκού Κοινοβουλίου της 16ης Απριλίου 1991 με την οποία χορηγείται απαλλαγή στην Επιτροπή για τη δημοσιονομική διαχείριση του πέμπτου Ευρωπαϊκού Ταμείου Ανάπτυξης για το οικονομικό έτος 1989

Επίσημη Εφημερίδα αριθ. L 146 της 11/06/1991 σ. 0033 - 0033

ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ  της 16ης Απριλίου 1991  με την οποία χορηγείται απαλλαγή στην Επιτροπή για τη δημοσιονομική διαχείριση του πέμπτου Ευρωπαϊκού Ταμείου Ανάπτυξης για το οικονομικό έτος 1989  ( 91/291/ΕΟΚ ) ΤΟ ΕΥΡΩΠΑΪΚΟ  ΚΟΙΝΟΒΟΥΛΙΟ,  - Έχοντας υπόψη :  - τη συνθήκη για την ίδρυση της Ευρωπαϊκής Οικονομικής Κοινότητας,  - τη σύμβαση ΑΚΕ-ΕΟΚ του Λομέ ( 1 ),  - τους δημοσιονομικούς ισολογισμούς και τους λογαριασμούς διαχείρισης του τέταρτου, πέμπτου και έκτου Ευρωπαϊκού Ταμείου Ανάπτυξης για το οικονομικό έτος 1989 [COM(90 ) 148 τελικό],  - την έκθεση του Ελεγκτικού Συνεδρίου για το οικονομικό έτος 1989, καθώς και τις απαντήσεις των θεσμικών οργάνων ( 2 ),  - τη σύσταση του Συμβουλίου της 18ης Μαρτίου 1991 σχετικά με τη χορήγηση της σχετικής απαλλαγής ( έγγρ . C3-0172/91 ),  - Εκτιμώντας ότι η συνθήκη της 22ας Ιουλίου 1975 έδωσε στο Ευρωπαϊκό Κοινοβούλιο τη δυνατότητα να χορηγεί απαλλαγή για τη δημοσιονομική διαχείριση της Κοινότητας,  - Έχοντας υπόψη την έκθεση της Επιτροπής Ελέγχου του Προϋπολογισμού και τη γνωμοδότηση της Επιτροπής Ανάπτυξης και Συνεργασίας ( έγγρ . A3-0070/91 ),  1 . Χορηγεί απαλλαγή στην Επιτροπή για τη δημοσιονομική διαχείριση του πέμπτου Ευρωπαϊκού Ταμείου Ανάπτυξης για το οικονομικό έτος 1989 επί τη βάσει των εξής ποσών :  - έσοδα : 400 979 417,30 Ecu,  - πληρωμές : 240 684 140,15 Ecu .  2 . Διατυπώνει τις παρατηρήσεις του στο ψήφισμα που συνοδεύει την παρούσα απόφαση ( 3 ).  3 . Αναθέτει στον Πρόεδρό του να διαβιβάσει την παρούσα απόφαση, καθώς και το ψήφισμα που περιλαμβάνει τις παρατηρήσεις του, στην Επιτροπή, το Συμβούλιο, το Ελεγκτικό Συνέδριο και την Ευρωπαϊκή Τράπεζα Επενδύσεων και να μεριμνήσει για τη δημοσίευσή της  στην Επίσημη Εφημερίδα των Ευρωπαϊκών Κοινοτήτων ( σειρά L ). Στρασβούργο, 16 Απριλίου 1991 .   Ο Γενικός Γραμματέας  Ο Πρόεδρος  Enrico VINCI  Enrique BARON CRESPO  ( 1 ) ΕΕ αριθ . L 347 της 22 . 12 . 1980, σ. 1 . ( 2 ) ΕΕ αριθ . C 313 της 12 . 12 . 1990, σ . 1 . ( 3 ) Βλέπε σελίδα 35 της παρούσας Επίσημης Εφημερίδας .


title: 2004/723/ΕΚ: Απόφαση του Ευρωπαϊκού Κοινοβουλίου της 21ης Απριλίου 2004 σχετικά με τη χορήγηση απαλλαγής όσον αφορά την εκτέλεση του γενικού προϋπολογισμού των Ευρωπαϊκών Κοινοτήτων για το οικονομικό έτος 2002 — Τμήμα II - Συμβούλιο

text:
               21.4.2004

               EL

               Επίσημη Εφημερίδα της Ευρωπαϊκής Ένωσης

               L 330/137

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 21ης Απριλίου 2004
   σχετικά με τη χορήγηση απαλλαγής όσον αφορά την εκτέλεση του γενικού προϋπολογισμού των Ευρωπαϊκών Κοινοτήτων για το οικονομικό έτος 2002 — Τμήμα II - Συμβούλιο
   (2004/723/ΕΚ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,
   έχοντας υπόψη τον λογαριασμό διαχείρισης και τον δημοσιονομικό ισολογισμό για το οικονομικό έτος 2002 (I5-0034/2003 — C5-0088/2004),
   έχοντας υπόψη την ετήσια έκθεση του Ελεγκτικού Συνεδρίου σχετικά με το οικονομικό έτος 2002 συνοδευόμενη από τις απαντήσεις των θεσμικών οργάνων (C5-0583/2003) (1),
   έχοντας υπόψη τη δήλωση αξιοπιστίας σχετικά με την αξιοπιστία των λογαριασμών και τη νομιμότητα και κανονικότητα των υποκειμένων πράξεων την οποία παρέσχε το Ευρωπαϊκό Ελεγκτικό Συνέδριο σύμφωνα με το άρθρο 248 της συνθήκης ΕΚ (C5-0583/2003),
   έχοντας υπόψη την από 9 Μαρτίου 2004 σύσταση του Συμβουλίου (C5-0145/2004),
   έχοντας υπόψη το άρθρο 276, το άρθρο 272 παράγραφος 10 και το άρθρο 275 της συνθήκης ΕΚ,
   έχοντας υπόψη το άρθρο 22 παράγραφοι 2 και 3, του δημοσιονομικού κανονισμού, της 21ης Δεκεμβρίου 1977 (2), καθώς και το άρθρο 50 του δημοσιονομικού κανονισμού, της 25ης Ιουνίου 2002 (3),
   έχοντας υπόψη το άρθρο 93α και το παράρτημα V του εσωτερικού κανονισμού του,
   έχοντας υπόψη την έκθεση της επιτροπής ελέγχου του προϋπολογισμού (A5-0228/2004),

               1.

               χορηγεί στον Γενικό Γραμματέα του Συμβουλίου απαλλαγή για την εκτέλεση του προϋπολογισμού για το οικονομικό έτος 2002 (λειτουργικές δαπάνες)·

               2.

               συνοψίζει τις παρατηρήσεις του στο σχετικό ψήφισμα·

               3.

               αναθέτει στον Πρόεδρό του, να διαβιβάσει την παρούσα απόφαση και το σχετικό ψήφισμα στο Συμβούλιο, στην Επιτροπή, στο Δικαστήριο, στο Ελεγκτικό Συνέδριο, στην Ευρωπαϊκή Οικονομική και Κοινωνική Επιτροπή, στην Επιτροπή των Περιφερειών και στον Διαμεσολαβητή και να μεριμνήσει για τη δημοσίευσή τους στην Επίσημη Εφημερίδα της Ευρωπαϊκής Ένωσης (σειρά L).

            Ο Γενικός Γραμματέας

         Julian PRIESTLEY

            Ο Πρόεδρος

         Pat COX

      (1)  ΕΕ C 286 της 28.11.2003, σ. 1.

      (2)  ΕΕ L 356 της 31.12.1977, σ. 1.

      (3)  ΕΕ L 248 της 16.9.2002, σ. 1.
    ---documentbreak---

               21.4.2004

               EL

               Επίσημη Εφημερίδα της Ευρωπαϊκής Ένωσης

               L 330/138

         ΨΉΦΙΣΜΑ
   του Ευρωπαϊκού Κοινοβουλίου με τις παρατηρήσεις που συνοδεύουν την απόφαση σχετικά με την απαλλαγή για την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2002 - Τμήμα II - Συμβούλιο
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,
   έχοντας υπόψη τον λογαριασμό διαχείρισης και τον δημοσιονομικό ισολογισμό για το οικονομικό έτος 2002 (I5-0034/2003 — C5-0088/2004),
   έχοντας υπόψη την ετήσια έκθεση του Ελεγκτικού Συνεδρίου σχετικά με το οικονομικό έτος 2002 συνοδευόμενη από τις απαντήσεις των θεσμικών οργάνων (C5-0583/2003) (1),
   έχοντας υπόψη τη δήλωση αξιοπιστίας σχετικά με την αξιοπιστία των λογαριασμών και τη νομιμότητα και κανονικότητα των υποκειμένων πράξεων την οποία παρέσχε το Ευρωπαϊκό Ελεγκτικό Συνέδριο σύμφωνα με το άρθρο 248 της συνθήκης ΕΚ (C5-0583/2003),
   έχοντας υπόψη τη σύσταση του Συμβουλίου της 9ης Μαρτίου 2004 (C5-0145/2004),
   έχοντας υπόψη το άρθρο 276, το άρθρο 272 παράγραφος 10 και το άρθρο 275 της συνθήκης ΕΚ,
   έχοντας υπόψη το άρθρο 22 παράγραφοι 2 και 3 του δημοσιονομικού κανονισμού της 21ης Δεκεμβρίου 1977 (2) καθώς και το άρθρο 50 του δημοσιονομικού κανονισμού της 25ης Ιουνίου 2002 (3),
   έχοντας υπόψη το άρθρο 93α και το παράρτημα V του εσωτερικού κανονισμού του,
   έχοντας υπόψη την έκθεση της επιτροπής ελέγχου του προϋπολογισμού (A5-0228/2004),

               1.

               υπογραμμίζει την ανάγκη για σφαιρικότερη ανταλλαγή πληροφοριών μεταξύ του Συμβουλίου και του Ευρωπαϊκού Κοινοβουλίου· χαιρετίζει ως εκ τούτου την ετοιμότητα του Συμβουλίου να διατηρήσει έναν ανεπίσημο διάλογο μεταξύ των δύο οργάνων πριν από τη διαδικασία απαλλαγής·

               2.

               υπενθυμίζει ότι η επιτροπή ελέγχου του προϋπολογισμού έχει ζητήσει να της διαβιβάσει το Συμβούλιο τα ακόλουθα έγγραφα: κατάλογο με τις συμβάσεις που έχουν συναφθεί με τρίτους, τα πλήρη έγγραφα της σύμβασης με τη μεγαλύτερη δημοσιονομική βαρύτητα, τις ισχύουσες διατάξεις σχετικά με τη χρήση υπηρεσιακών οχημάτων καθώς και τις εκθέσεις του δημοσιονομικού επόπτη·

               3.

               σημειώνει, και θεωρεί απαράδεκτη, την απάντηση που έδωσε ο πρόεδρος της επιτροπής μονίμων αντιπροσώπων την 11ης Δεκεμβρίου 2003 στο ερωτηματολόγιο που απέστειλε η επιτροπή ελέγχου του προϋπολογισμού στις 26 Νοεμβρίου 2003: «Τα ερωτήματα που τίθενται στο ερωτηματολόγιό σας στα πλαίσια του τίτλου γενικές ερωτήσεις προς όλα τα όργανα δεν αφορούν απευθείας τους λογαριασμούς του Συμβουλίου για το έτος 2002 ή την ετήσια έκθεση του Ελεγκτικού Συνεδρίου για το έτος αυτό. Η θέση του Συμβουλίου είναι ότι τα ερωτήματα αυτά υπερβαίνουν το πλαίσιο της διαδικασίας απαλλαγής».

               4.

               διαπιστώνει επιπλέον ότι η ετήσια έκθεση του Ελεγκτικού Συνεδρίου για το 2002 περιλαμβάνει βέβαια γενικές παρατηρήσεις για την πραγματοποίηση των διοικητικών δαπανών από τα όργανα της Κοινότητας, δεν προβαίνει, ωστόσο, σε ειδική αναφορά στον προϋπολογισμό του Συμβουλίου. Χαιρετίζει την εξαγγελία του Ελεγκτικού Συνεδρίου ότι η επόμενη ετήσια έκθεσή του θα περιλαμβάνει παρατηρήσεις σχετικά με την πραγματοποίηση των διοικητικών δαπανών για κάθε όργανο της Κοινότητας·

               5.

               υπογραμμίζει ότι η επιθυμία του για ενημέρωση που απευθύνεται προς το Συμβούλιο ευθυγραμμίζεται πλήρως με τις διατάξεις του δημοσιονομικού κανονισμού (και ιδίως τα άρθρα 146 και 182)·

               6.

               καλεί το Συμβούλιο να απαντήσει στο ερωτηματολόγιο που υπέβαλε η επιτροπή ελέγχου του προϋπολογισμού το αργότερο την 1η Ιουλίου 2004·

               7.

               σημειώνει ότι το Συμβούλιο από το επόμενο έτος θα διαβιβάζει στο Ευρωπαϊκό Κοινοβούλιο συνοπτική έκθεση σύμφωνα με το άρθρο 86 παράγραφος 4 του δημοσιονομικού κανονισμού που θα περιλαμβάνει τον αριθμό και τη μορφή των εσωτερικών ελέγχων που έχουν διεξαχθεί, τις συστάσεις που δόθηκαν και τα μέτρα που ελήφθησαν με βάση αυτές τις συστάσεις·

               8.

               ζητεί να πληροφορηθεί ποια μέτρα έλαβε το Συμβούλιο το 2002 για να βελτιώσει την ανάλυση της εκ μέρους του εκτέλεσης του προϋπολογισμού·

               9.

               υπενθυμίζει ότι το 2001 υπήρχαν διαφορές μεταξύ των φυσικών και των λογιστικών απογραφών. Ερωτά αν διορθώθηκε αυτό το λάθος·

               10.

               εκφράζει την επιθυμία ότι το Ελεγκτικό Συνέδριο θα αποδώσει τη δέουσα προσοχή στον έλεγχο της εκτέλεσης του προϋπολογισμού και του απολογισμού στον προϋπολογισμό του Συμβουλίου για το 2003·

               11.

               υπογραμμίζει, βάσει των κτηθεισών εμπειριών, τη σημασία που αποδίδει το Κοινοβούλιο στην κινητικότητα των διατακτών·

               12.

               χαιρετίζει την από 25 Νοεμβρίου 2002 κοινή ανακοίνωση του Συμβουλίου, της Επιτροπής και του Κοινοβουλίου (4) σχετικά με προηγούμενη ενημέρωση του Ευρωπαϊκού Κοινοβουλίου κατά τη διαδικασία λήψης απόφασης της Κοινής Εξωτερικής Πολιτικής και Πολιτικής Ασφαλείας (ΚΕΠΠΑ), και ερωτά πώς εφαρμόζεται αυτή στο πλαίσιο της έμπρακτης συνεργασίας·

               13.

               υπενθυμίζει εκ νέου τη σύσταση του Ελεγκτικού Συνεδρίου στην ειδική έκθεσή του αριθ. 13/2001 σχετικά με τη διαχείριση της Κοινής Εξωτερικής Πολιτικής και Πολιτικής Ασφαλείας (5) με βάση τις διαπιστώσεις κατά τον έλεγχο που διεξήγαγε, σύμφωνα με την οποία το Ευρωπαϊκό Κοινοβούλιο, το Συμβούλιο και η Επιτροπή πρέπει να εγκρίνουν σε διοργανικό επίπεδο σαφείς επιχειρησιακές αρχές και ρυθμίσεις όσον αφορά το ρόλο της Επιτροπής και του Συμβουλίου στην εκτέλεση της ΚΕΠΠΑ και να καταστήσουν διαφανέστερη τη χρηματοδότηση των δράσεων της ΚΕΠΠΑ.

      (1)  ΕΕ C 286 της 28.11.2003, σ. 1.

      (2)  ΕΕ L 356 της 31.12.1977, σ. 1.

      (3)  ΕΕ L 248 της 16.9.2002, σ. 1.

      (4)  Κείμενα που εγκρίθηκαν στις 19 Δεκεμβρίου 2002, P5_TA(2002) 0624, παράρτημα Ι.

      (5)  ΕΕ C 338 της 30.11.2001, σ. 1.


title: 2012/419/ΕΕ: Απόφαση του Ευρωπαϊκού Συμβουλίου, της 11ης Ιουλίου 2012 , σχετικά με την τροποποίηση του καθεστώτος της Μαγιότ έναντι της Ευρωπαϊκής Ένωσης

text:
               31.7.2012

               EL

               Επίσημη Εφημερίδα της Ευρωπαϊκής Ένωσης

               L 204/131

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΣΥΜΒΟΥΛΊΟΥ
   της 11ης Ιουλίου 2012
   σχετικά με την τροποποίηση του καθεστώτος της Μαγιότ έναντι της Ευρωπαϊκής Ένωσης
   (2012/419/ΕΕ)
   ΤΟ ΕΥΡΩΠΑΪΚΟ ΣΥΜΒΟΥΛΙΟ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 355 παράγραφος 6,
   Έχοντας υπόψη την πρωτοβουλία της Γαλλικής Δημοκρατίας,
   Έχοντας υπόψη τη γνώμη της Ευρωπαϊκής Επιτροπής,
   Εκτιμώντας τα ακόλουθα:

               (1)

               Το άρθρο 355 παράγραφος 6 της Συνθήκης για τη λειτουργία της Ευρωπαϊκής Ένωσης (ΣΛΕΕ), επιτρέπει στο Ευρωπαϊκό Συμβούλιο, μετά από πρωτοβουλία του ενδιαφερομένου κράτους μέλους, να θεσπίσει ομόφωνα και μετά από διαβούλευση με την Επιτροπή, απόφαση για την τροποποίηση του καθεστώτος, έναντι της Ένωσης, χώρας ή εδάφους της Δανίας, της Γαλλίας ή των Κάτω Χωρών, που περιλαμβάνεται στις παραγράφους 1 και 2 του εν λόγω άρθρου.

               (2)

               Η Γαλλική Δημοκρατία (εφεξής «Η Γαλλία»), μέσω επιστολής του προέδρου της με ημερομηνία 26 Οκτωβρίου 2011, ζήτησε από το Ευρωπαϊκό Συμβούλιο να λάβει μια τέτοια απόφαση, ούτως ώστε η Μαγιότ, η οποία έχει επί του παρόντος καθεστώς υπερπόντιας χώρας και εδάφους, κατά την έννοια του άρθρου 355 παράγραφος 2 της ΣΛΕΕ και περιλαμβάνεται με αυτό το καθεστώς στον κατάλογο του παραρτήματος II της εν λόγω Συνθήκης, να αποκτήσει το καθεστώς εξόχως απόκεντρης περιοχής, κατά την έννοια του άρθρου 349 της ΣΛΕΕ.

               (3)

               Η αίτηση της Γαλλίας απηχεί την επιλογή των κατοίκων της Μαγιότ να προσεγγίσουν προοδευτικά τη μητρόπολη, η οποία επιβεβαιώθηκε με το δημοψήφισμα της 29ης Μαρτίου 2009 που ενέκρινε με ποσοστό 95,2 % των ψήφων την πρόταση μετατροπής της Μαγιότ σε διαμέρισμα. Ως εκ τούτου, από τις 31 Μαρτίου 2011, η Μαγιότ αποτελεί το εκατοστό πρώτο γαλλικό διαμέρισμα και το πέμπτο γαλλικό υπερπόντιο διαμέρισμα.

               (4)

               Η διαρθρωτική οικονομική και κοινωνική κατάσταση και η γεωγραφική θέση της Μαγιότ παρουσιάζουν όλα τα προβλεπόμενα στο άρθρο 349 της ΣΛΕΕ χαρακτηριστικά μιας εξόχως απόκεντρης περιοχής κατά την έννοια της εν λόγω διάταξης. Επομένως, θα πρέπει να παρεμβληθεί μνεία της Μαγιότ στο συγκεκριμένο άρθρο ούτως ώστε αυτό να εφαρμόζεται στο σύνολό του, όπως το άρθρο 355 παράγραφος 1 της ΣΛΕΕ.

               (5)

               Η τροποποίηση του καθεστώτος της νήσου Μαγιότ έναντι της Ένωσης που απηχεί μια δημοκρατικά εκφρασμένη αίτηση, θα πρέπει να αποτελέσει βήμα σύμφωνο με την πρόσβαση της νήσου αυτής σε ένα καθεστώς που προσεγγίζει εκείνο της μητρόπολης,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Από 1ης Ιανουαρίου 2014, η Μαγιότ παύει να αποτελεί υπερπόντια χώρα και διαμέρισμα, στο οποίο εφαρμόζονται οι διατάξεις του τέταρτου μέρους της Συνθήκης για τη λειτουργία της Ευρωπαϊκής Ένωσης (ΣΛΕΕ), προκειμένου να καταστεί εξόχως απόκεντρη περιοχή, κατά την έννοια του άρθρου 349 της ΣΛΕΕ.
   Άρθρο 2
   Κατόπιν τούτου, η ΣΛΕΕ τροποποιείται ως εξής:

               1)

               Στο άρθρο 349 πρώτο εδάφιο, οι λέξεις «της Μαγιότ» παρεμβάλλονται μετά τις λέξεις «της Μαρτινίκας».

               2)

               Στο άρθρο 355 παράγραφος 1, οι λέξεις «τη Μαγιότ» προστίθενται μετά τις λέξεις «τη Μαρτινίκα».

               3)

               Στο παράρτημα II, διαγράφεται η έκτη περίπτωση.

         Άρθρο 3
   Η παρούσα απόφαση αρχίζει να ισχύει την ημέρα της έκδοσης της.
   Εφαρμόζεται από την 1η Ιανουαρίου 2014.

      Βρυξέλλες, 11 Ιουλίου 2012.

            Για το Ευρωπαϊκό Συμβούλιο

            Ο Πρόεδρος

         H. VAN ROMPUY


Avis juridique important

|

31983D0113

83/113/ΕΟΚ: Απόφαση του Συμβουλίου της 8ης Μαρτίου 1983 για τη σύναψη συμφωνίας υπό μορφή ανταλλαγής επιστολών περί τροποποιήσεως του προσωρινού διακανονισμού εναρμονισμένης στάσεως μεταξύ της Ευρωπαϊκής Οικονομικής Κοινότητας και της Αυστρίας όσον αφορά τις αμοιβαίες συναλλαγές τυριών

Επίσημη Εφημερίδα αριθ. L 069 της 15/03/1983 σ. 0018

***** ΑΠΟΦΑΣΗ ΤΟΥ ΣΥΜΒΟΥΛΙΟΥ  της 8ης Μαρτίου 1983  για τη σύναψη συμφωνίας υπό μορφή ανταλλαγής επιστολών περί τροποποιήσεως του προσωρινού διακανονισμού εναρμονισμένης στάσεως μεταξύ της Ευρωπαϊκής Οικονομικής Κοινότητας και της Αυστρίας όσον αφορά τις αμοιβαίες συναλλαγές τυριών  (83/113/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,  τον προσωρινό διακανονισμό εναρμονισμένης στάσεως μεταξύ της Ευρωπαϊκής Οικονομικής Κοινότητας και της Αυστρίας, όσον αφορά τις αμοιβαίες συναλλαγές τυριών,  τη σύσταση της Επιτροπής,  Εκτιμώντας:  ότι αποδείχθηκε αναγκαία η τροποποίηση ορισμένων διατάξεων του ανωτέρω διακανονισμού, ώστε να προσαρμοσθεί καλύτερα στις πραγματικές ανάγκες της αγοράς·  ότι η Επιτροπή ανέλαβε τη δέσμευση να διεξαγάγει διαβουλεύσεις με την Αυστρία για το θέμα αυτό· ότι κατέληξε με τη χώρα αυτή σε ικανοποιητική συμφωνία, της οποίας ενδείκνυται η έγκριση,  ΑΠΟΦΑΣΙΖΕΙ:  Άρθρο 1  Εγκρίνεται εξ ονόματος της Κοινότητας η συμφωνία υπό μορφή ανταλλαγής επιστολών περί τροποποιήσεως του προσωρινού διακανονισμού εναρμονισμένης στάσεως μεταξύ της Ευρωπαϊκής Οικονομικής Κοινότητας και της Αυστρίας, όσον αφορά τις αμοιβαίες συναλλαγές τυριών.  Το κείμενο της συμφωνίας επισυνάπτεται στην παρούσα απόφαση.  Άρθρο 2  Ανατίθεται στον Πρόεδρο του Συμβουλίου να ορίσει το αρμόδιο πρόσωπο για την υπογραφή της συμφωνίας με δεσμευτικό για την Κοινότητα αποτέλεσμα.  Έγινε στις Βρυξέλλες, στις 8 Μαρτίου 1983.  Για το Συμβούλιο  Ο Πρόεδρος  J. ERTL


title: 2009/102/ΕΚ: Απόφαση του Συμβουλίου, της 4ης Νοεμβρίου 2008 , για τη χορήγηση κοινοτικής μεσοπρόθεσμης οικονομικής στήριξης στην Ουγγαρία

text:
               6.2.2009

               EL

               Επίσημη Εφημερίδα της Ευρωπαϊκής Ένωσης

               L 37/5

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 4ης Νοεμβρίου 2008
   για τη χορήγηση κοινοτικής μεσοπρόθεσμης οικονομικής στήριξης στην Ουγγαρία
   (2009/102/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 332/2002 του Συμβουλίου, της 18ης Φεβρουαρίου 2002, για τη θέσπιση ενός μηχανισμού μεσοπρόθεσμης οικονομικής στήριξης του ισοζυγίου πληρωμών των κρατών μελών (1), και ιδίως το άρθρο 3 παράγραφος 2,
   τη σύσταση της Επιτροπής, η οποία καταρτίσθηκε κατόπιν διαβούλευσης με την οικονομική και δημοσιονομική επιτροπή (ΟΔΕ),
   Εκτιμώντας τα ακόλουθα:

               (1)

               Με την απόφαση 2009/103/ΕΚ (2) το Συμβούλιο αποφάσισε την παροχή αμοιβαίας συνδρομής στην Ουγγαρία.

               (2)

               Παρά την αναμενόμενη βελτίωση στο ισοζύγιο τρεχουσών συναλλαγών, οι εξωτερικές χρηματοδοτικές ανάγκες της Ουγγαρίας το 2008 και το 2009 υπολογίζονται σε 20 δισεκατ. EUR δεδομένου ότι, εξαιτίας των πρόσφατων εξελίξεων στις χρηματοπιστωτικές αγορές, η κατάσταση του ισοζυγίου κεφαλαίου και του ισοζυγίου χρηματοοικονομικών συναλλαγών μπορεί να επιδεινωθεί σημαντικά, με επιτάχυνση των καθαρών εκροών κεφαλαίων επενδύσεων χαρτοφυλακίου.

               (3)

               Κρίνεται σκόπιμη η χορήγηση κοινοτικής στήριξης στην Ουγγαρία ύψους 6,5 δισεκατ. EUR το πολύ βάσει του μηχανισμού μεσοπρόθεσμης οικονομικής στήριξης του ισοζυγίου πληρωμών των κρατών μελών που θεσπίσθηκε με τον κανονισμό (ΕΚ) αριθ. 332/2002. Η στήριξη αυτή θα πρέπει να παρασχεθεί σε συνδυασμό με δάνειο του Διεθνούς Νομισματικού Ταμείου (ΔΝΤ) ύψους 10,5 δισεκατ. ΕΤΔ (περίπου 12,5 δισεκατ. ευρώ) βάσει συμφωνίας stand-by που προβλέπεται ότι θα εγκριθεί στις 6 Νοεμβρίου 2008. Η Παγκόσμια Τράπεζα συμφώνησε να χορηγήσει επίσης δάνειο στην Ουγγαρία, ύψους 1 δισεκατ. EUR.

               (4)

               Τη διαχείριση της οικονομικής στήριξης θα πρέπει να αναλάβει η Επιτροπή η οποία, έπειτα από διαβούλευση με την ΟΔΕ, θα συμφωνήσει με τις αρχές της Ουγγαρίας, τους συγκεκριμένους όρους οικονομικής πολιτικής που θα συνοδεύουν την οικονομική στήριξη. Οι όροι αυτοί θα πρέπει να περιληφθούν σε ένα μνημόνιο συμφωνίας. Οι λεπτομερείς χρηματοδοτικοί όροι θα πρέπει να καθορισθούν από την Επιτροπή στη συμφωνία δανείου.

               (5)

               Η συνδρομή αυτή θα πρέπει να χορηγηθεί με σκοπό να στηρίξει τη διατηρησιμότητα του ισοζυγίου πληρωμών της Ουγγαρίας και, με τον τρόπο αυτόν, να συμβάλει στην επιτυχή εφαρμογή του προγράμματος οικονομικής πολιτικής της κυβέρνησης υπό τις τρέχουσες οικονομικές και χρηματοπιστωτικές συνθήκες,

         ΑΠΟΦΑΣΙΖΕΙ:
   Άρθρο 1
   1.   Η Κοινότητα θέτει στη διάθεση της Ουγγαρίας μεσοπρόθεσμο δάνειο ύψους 6,5 δισεκατ. EUR το πολύ, με μέγιστη μέση ληκτότητα πέντε ετών.
   2.   Η οικονομική στήριξη από την Κοινότητα παραμένει διαθέσιμη επί δύο έτη, αρχής γενομένης από την πρώτη ημέρα μετά την έναρξη ισχύος της παρούσας απόφασης.
   Άρθρο 2
   1.   Η Επιτροπή θα αναλάβει τη διαχείριση της οικονομικής στήριξης κατά τρόπο συνεπή προς τις δεσμεύσεις που έχει αναλάβει η Ουγγαρία και προς τις συστάσεις του Συμβουλίου, ιδίως όσον αφορά την εφαρμογή του εθνικού προγράμματος μεταρρυθμίσεων, καθώς και του προγράμματος σύγκλισης και της διαδικασίας υπερβολικού ελλείμματος.
   2.   Η Επιτροπή συμφωνεί με τις αρχές της Ουγγαρίας, ύστερα από διαβούλευση με την ΟΔΕ, τους συγκεκριμένους όρους οικονομικής πολιτικής που συνοδεύουν την οικονομική στήριξη όπως ορίζεται στο άρθρο 3 παράγραφος 4. Οι όροι αυτοί περιλαμβάνονται σε μνημόνιο συμφωνίας λαμβάνοντας υπόψη τις δεσμεύσεις και τις συστάσεις που αναφέρονται στην παράγραφο 1 του παρόντος άρθρου. Οι λεπτομερείς χρηματοδοτικοί όροι καθορίζονται από την Επιτροπή στη συμφωνία δανείου.
   3.   Η Επιτροπή σε συνεργασία με την ΟΔΕ επαληθεύει ανά τακτά χρονικά διαστήματα ότι πληρούνται οι όροι οικονομικής πολιτικής που συνοδεύουν τη συνδρομή. Η Επιτροπή τηρεί ενήμερη την ΟΔΕ σχετικά με την πιθανή αναχρηματοδότηση των δανειοληπτικών πράξεων ή την αναδιάρθρωση των χρηματοδοτικών όρων.
   Άρθρο 3
   1.   Η Επιτροπή θέτει την κοινοτική οικονομική στήριξη στη διάθεση της Ουγγαρίας σε πέντε το πολύ δόσεις, το μέγεθος των οποίων καθορίζεται στο μνημόνιο συμφωνίας.
   2.   Η πρώτη δόση θα αποδεσμευτεί με την έναρξη ισχύος της συμφωνίας δανείου και του μνημονίου συμφωνίας, καθώς και με βάση την υποβολή στο ουγγρικό Κοινοβούλιο νομοθετικών τροποποιήσεων του σχεδίου προϋπολογισμού του 2009, οι οποίες στοχεύουν στην επίτευξη ελλείμματος 2,6 % του ΑΕΠ και περιλαμβάνουν τα μέτρα στήριξης του προϋπολογισμού.
   3.   Εφόσον απαιτείται για τη χρηματοδότηση του δανείου, επιτρέπεται η συνετή χρήση συμφωνιών ανταλλαγής επιτοκίου με ύψιστης πιστωτικής ποιότητας αντισυμβαλλομένους.
   4.   Η Επιτροπή, αφού λάβει τη γνώμη της ΟΔΕ, αποφασίζει όσον αφορά την αποδέσμευση περαιτέρω δόσεων. Η εκταμίευση κάθε περαιτέρω δόσης πραγματοποιείται βάσει της ικανοποιητικής εκτέλεσης του νέου οικονομικού προγράμματος της ουγγρικής κυβέρνησης, το οποίο υποστηρίζεται από τη συμφωνία με το ΔΝΤ και περιλαμβάνεται επίσης στο προσεχές πρόγραμμα σύγκλισης της Ουγγαρίας και, πιο συγκεκριμένα, στους ειδικούς όρους οικονομικής πολιτικής που καθορίζονται στο μνημόνιο συμφωνίας.
   Οι όροι αυτοί θα πρέπει να περιλαμβάνουν, μεταξύ άλλων:

               α)

               την επίτευξη προόδου όσον αφορά τη δημοσιονομική εξυγίανση την οποία προγραμματίζει η κυβέρνηση της χώρας στο πλαίσιο του νέου της προγράμματος που είναι σύμφωνο με τη σύσταση του Συμβουλίου στο πλαίσιο της διαδικασίας υπερβολικού ελλείμματος της 10ης Οκτωβρίου 2006, καθώς και της γνώμης του Συμβουλίου σχετικά με το επικαιροποιημένο πρόγραμμα σύγκλισης του Νοεμβρίου του 2007, ιδίως σχετικά με το στόχο για το έλλειμμα του 2009·

               β)

               ειδικά μέτρα ελέγχου των δαπανών στα οποία βασίζεται η σχεδιασμένη διαδικασία της εξυγίανσης·

               γ)

               την επίτευξη προόδου όσον αφορά τη μεταρρύθμιση της δημοσιονομικής διακυβέρνησης μέσω της ενίσχυσης του θεσμικού πλαισίου και της θέσπισης μεσοπρόθεσμων δημοσιονομικών κανόνων σύμφωνα με την υπό συζήτηση πρόταση στο ουγγρικό Κοινοβούλιο·

               δ)

               μεταρρυθμίσεις όσον αφορά τη ρύθμιση και επίβλεψη του δημοσιονομικού τομέα και αύξηση της ικανότητας των αρχών να αντιμετωπίσουν αποτελεσματικά τις ανησυχίες για φερεγγυότητα και ρευστότητα και

               ε)

               άλλα μέτρα διαρθρωτικής μεταρρύθμισης υποστηριζόμενα στο πλαίσιο της στρατηγικής της Λισσαβόνας, όπως η ενίσχυση των κινήτρων προς εργασία με σκοπό την στήριξη της απασχόλησης και τη συμβολή στη μακροπρόθεσμη διατηρησιμότητα των δημόσιων οικονομικών.

         Η παρούσα απόφαση απευθύνεται στη Δημοκρατία της Ουγγαρίας. Δημοσιεύεται στην Επίσημη Εφημερίδα της Ευρωπαϊκής Ένωσης.

      Βρυξέλλες, 4 Νοεμβρίου 2008.

            Για το Συμβούλιο

            Ο Πρόεδρος

         A. VONDRA

      (1)  ΕΕ L 53 της 23.2.2002, σ. 1.

      (2)  Βλέπε σελίδα 7 της παρούσας Επίσημης Εφημερίδας.


Avis juridique important

|

32001D0643

2001/643/ΕΚ: Απόφαση της Επιτροπής, της 30ής Ιουλίου 2001, για την αποδοχή αναλήψεων υποχρεώσεων σχετικά με τη διαδικασία αντιντάμπινγκ όσον αφορά τις εισαγωγές απλών παλετών από ξύλο καταγωγής Δημοκρατίας της Πολωνίας [κοινοποιηθείσα υπό τον αριθμό Ε(2001) 2390]

Επίσημη Εφημερίδα αριθ. L 227 της 23/08/2001 σ. 0044 - 0048

Απόφαση της Επιτροπήςτης 30ής Ιουλίου 2001για την αποδοχή αναλήψεων υποχρεώσεων σχετικά με τη διαδικασία αντιντάμπινγκ όσον αφορά τις εισαγωγές απλών παλετών από ξύλο καταγωγής Δημοκρατίας της Πολωνίας[κοινοποιηθείσα υπό τον αριθμό Ε(2001) 2390](2001/643/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 384/96 του Συμβουλίου, της 22ας Δεκεμβρίου 1995, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας(1), όπως τροποποιήθηκε τελευταία από τον κανονισμό (ΕΚ) αριθ. 2238/2000(2), και ιδίως το άρθρο 8 παράγραφος 1,τον κανονισμό (ΕΚ) αριθ. 1023/97 της Επιτροπής, της 6ης Ιουνίου 1997, για την επιβολή προσωρινού δασμού αντιντάμπιγκ σε ορισμένες εισαγωγές απλών παλετών από ξύλο καταγωγής Πολωνίας και για την αποδοχή αναλήψεων υποχρεώσεων που πρότειναν ορισμένοι εξαγωγείς όσον αφορά αυτές τις εισαγωγές(3), όπως τροποποιήθηκε τελευταία από τους κανονισμούς (ΕΚ) αριθ. 1632/97(4) και (ΕΚ) αριθ. 1633/97(5), και ιδίως το άρθρο 2,Μετά από διαβουλεύσεις με τη συμβουλευτική επιτροπή,Εκτιμώντας τα ακόλουθα:Α. ΠΡΟΗΓΟΥΜΕΝΗ ΔΙΑΔΙΚΑΣΙΑ(1) Το Συμβούλιο, με τον κανονισμό (ΕΚ) αριθ. 1023/97 (εφεξής "ο προσωρινός κανονισμός") επέβαλε οριστικούς δασμούς αντιντάμπινγκ σε ορισμένες εισαγωγές απλών παλετών από ξύλο που υπάγονται στον κωδικό ΣΟ ex 4415 20 20, καταγωγής Δημοκρατίας της Πολωνίας, και αποδέχθηκε τις αναλήψεις υποχρεώσεων που πρότειναν ορισμένοι παραγωγοί-εξαγωγείς. Οι εν λόγω αναλήψεις υποχρεώσεων αφορούσαν μόνον ένα τύπο παλετών, ήτοι τις παλέτες EUR.(2) Δεδομένου ότι είχε χρησιμοποιηθεί η δειγματοληπτική μέθοδος, δεν έγιναν αποδεκτές οι αιτήσεις για επανεξέταση βάσει του άρθρου 11 παράγραφος 4 του κανονισμού (ΕΚ) αριθ. 384/96. Εντούτοις, για να εξασφαλιστεί ίση μεταχείριση μεταξύ των νέων εξαγωγών και των συνεργαζόμενων εταιρειών που δεν συμπεριλήφθηκαν στο δείγμα κατά την αρχική έρευνα, ο προσωρινός κανονισμός τροποποιήθηκε. Το άρθρο 2 του κανονισμού (ΕΚ) αριθ. 1632/97 ορίζει ότι οι αναλήψεις υποχρεώσεων νέων πολωνών παραγωγών-εξαγωγέων θα μπορούν να γίνονται αποδεκτές όσον αφορά τις εξαγωγές παλετών EUR, υπό την προϋπόθεση ότι πληρούν τα καθορισθέντα κριτήρια.(3) Με τον κανονισμό (ΕΚ) αριθ. 2334/97(6), όπως τροποποιήθηκε τελευταία από τον κανονισμό του (ΕΚ) αριθ. 1521/2000(7), το Συμβούλιο επέβαλε οριστικό δασμό αντιντάμπινγκ σε ορισμένες εισαγωγές απλών παλετών από ξύλο καταγωγής Δημοκρατίας της Πολωνίας.Β. ΝΕΟΙ ΕΞΑΓΩΓΕΙΣ(4) Μετά τη θέσπιση του κανονισμού (ΕΚ) αριθ. 2334/97, οι ακόλουθοι πέντε νέοι πολωνοί παραγωγοί-εξαγωγείς ζήτησαν να εφαρμοστεί σε αυτούς το άρθρο 2 του κανονισμού (ΕΚ) αριθ. 1632/97 και πρότειναν ανάληψη υποχρέωσης όσον αφορά τις παλέτες EUR.- P.P.D.B "Lesnik" S.C., Krosno,- "Europal" S.C., Brzeziny,- P.P.U.H "CENTROPAL" EKSPORT-IMPORT, Czajkow,- Energomontaz Polnoc Serwis Sp.zo.o., Swierze Gorne,- P.P.H. "BOM'S" S-ka zo.o., Suwalki.Επίσης, παρέσχον επαρκή στοιχεία σύμφωνα με το προαναφερθέν άρθρο του παρόντος κανονισμού που αποδεικνύουν ότι είναι γνήσιοι νέοι παραγωγοί-εξαγωγείς. Κατ' εφαρμογή του άρθρου 2 του κανονισμού (ΕΚ) αριθ. 1632/97, οι αναλήψεις υποχρεώσεων που πρότειναν οι εν λόγω πέντε πολωνοί παραγωγοί-εξαγωγείς όσον αφορά τις παλέτες EUR πρέπει συνεπώς να γίνουν αποδεκτές.Γ. ΑΝΑΚΛΗΣΗ ΤΩΝ ΑΝΑΛΗΨΕΩΝ ΥΠΟΧΡΕΩΣΕΩΝ(5) Οι ακόλουθοι πέντε πολωνοί παραγωγοί-εξαγωγείς, για τους οποίους η Επιτροπή απεδέχθη την ανάληψη υποχρέωσης, παραβίασαν την υποχρέωση, μη συμμορφωνόμενοι στις υποχρεώσεις όσον αφορά την υποβολή εκθέσεων, όπως καθορίστηκε στο πλαίσιο της ανάληψης υποχρεώσεων.- Internationale Paletten Company Sp., Lebork (πρόσθετος κωδικός Taric 8575 ),- P.P.U.H "Drewmax" Sp.zo.o., Krakow (πρόσθετος κωδικός Taric 8577 ),- S.U.T.R "Rol Trak", Prochowice (πρόσθετος κωδικός Taric 8714 ),- Sliwka Lucyna, Klodzko (πρόσθετος κωδικός Taric 8445 ) και- Produkcja - Skup Elementow i Palet, Stanislaw Gorecki, Czajkow (πρόσθετος κωδικός Taric 8483 ).(6) Ένας πολωνός παραγωγός, η MACED Sklad Palet, J. Macionga, Miastko (πρόσθετος κωδικός Taric 8539 ), δήλωσε ότι δεν παράγει πλέον το εν λόγω προϊόν.(7) Κατά συνέπεια, η Επιτροπή ενημέρωσε τις έξι εν λόγω εταιρείες ότι προτίθεται να τις αφαιρέσει από τον κατάλογο εταιρειών για τις οποίες έχει γίνει αποδεκτή η ανάληψη υποχρεώσεων. Οι εν λόγω εταιρείες δεν εξέφρασαν αντιρρήσεις για αυτή την ενέργεια.Δ. ΕΤΑΙΡΕΙΕΣ ΠΟΥ ΕΧΟΥΝ ΑΝΑΛΑΒΕΙ ΥΠΟΧΡΕΩΣΗ(8) Για λόγους σαφήνειας, όλες οι εταιρείες που έχουν αναλάβει υποχρέωση απαριθμούνται στο παράρτημα της παρούσας απόφασης,ΑΠΟΦΑΣΙΖΕΙ:Άρθρο 1Η ανάληψη υποχρέωσης όσον αφορά τις παλέτες EUR από:- P.P.D.B "Lesnik" S.C., Krosno,- "Europal" S.C., Brzeziny,- P.P.U.H "CENTROPAL" EKSPORT-IMPORT, Czajkow,- Energomontaz Polnoc Serwis Sp.zo.o., Swierze Gorne,- P.P.H "BOM'S" S-ka zo.o., Suwalki.σχετικά με τη διαδικασία αντιντάμπινγκ όσον αφορά τις εισαγωγές απλών παλετών από ξύλο καταγωγής Πολωνίας, που υπόκεινται στον κωδικό ΣΟ ex 4415 20 20, γίνονται αποδεκτές.Άρθρο 2Οι αναλήψεις υποχρεώσεων που είχαν γίνει αποδεκτές όσον αφορά τις παλέτες EUR από:- Internationale Paletten Company Sp., Lebork (πρόσθετος κωδικός Taric 8575 ),- P.P.U.H "Drewmax" Sp.zo.o., Krakow (πρόσθετος κωδικός Taric 8577 ),- S.U.T.R "Rol Trak", Prochowice (πρόσθετος κωδικός Taric 8714 ),- MACED Sklad Palet, J. Macionga, Miastko (πρόσθετος κωδικός Taric 8539 ),- Sliwka Lucyna, Klodzko (πρόσθετος κωδικός Taric 8445 )- Produkcja - Skup Elementow i Palet, Stanislaw Gorecki, Czajkow (πρόσθετος κωδικός Taric 8483 ),σχετικά με τη διαδικασία αντιντάμπινγκ όσον αφορά τις εισαγωγές απλών παλετών από ξύλο, καταγωγής Πολωνίας, που υπόκεινται στον κωδικό ΣΟ ex 4415 20 20, ανακαλούνται.Άρθρο 3Τα άρθρα 1 και 2 τίθενται σε ισχύ την επόμενη ημέρα από τη δημοσίευση της παρούσας απόφασης στην Επίσημη Εφημερίδα των Ευρωπαϊκών Κοινοτήτων.Βρυξέλλες, 30 Ιουλίου 2001.Για την ΕπιτροπήPascal LamyΜέλος της Επιτροπής(1) ΕΕ L 56 της 6.3.1996, σ. 1.(2) ΕΕ L 257 της 11.10.2000, σ. 2.(3) ΕΕ L 150 της 7.6.1997, σ. 4.(4) ΕΕ L 225 της 15.8.1997, σ. 11.(5) ΕΕ L 225 της 15.8.1997, σ. 13.(6) ΕΕ L 324 της 27.11.1997, σ. 1.(7) ΕΕ L 175 της 14.7.2000, σ. 1.ΠΑΡΑΡΤΗΜΑΚατασκευαστής>ΘΕΣΗ ΠΙΝΑΚΑ>


title: 2011/55/ΕΕ: Απόφαση του Συμβουλίου, της 24ης Ιανουαρίου 2011 , για τον διορισμό τριών μελών από τη Σουηδία και τεσσάρων αναπληρωματικών μελών από τη Σουηδία στην Επιτροπή των Περιφερειών

text:
               28.1.2011

               EL

               Επίσημη Εφημερίδα της Ευρωπαϊκής Ένωσης

               L 25/31

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 24ης Ιανουαρίου 2011
   για τον διορισμό τριών μελών από τη Σουηδία και τεσσάρων αναπληρωματικών μελών από τη Σουηδία στην Επιτροπή των Περιφερειών
   (2011/55/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης, και ιδίως το άρθρο 305,
   Έχοντας υπόψη την πρόταση της σουηδικής κυβέρνησης,
   Εκτιμώντας τα ακόλουθα:

               (1)

               Στις 22 Δεκεμβρίου 2009 και στις 18 Ιανουαρίου 2010, το Συμβούλιο εξέδωσε τις αποφάσεις 2009/1014/ΕΕ και 2010/29/ΕΕ για τον διορισμό των τακτικών και των αναπληρωματικών μελών της Επιτροπής των Περιφερειών για την περίοδο από 26 Ιανουαρίου 2010 έως 25 Ιανουαρίου 2015 (1).

               (2)

               Τρεις θέσεις τακτικού μέλους της Επιτροπής των Περιφερειών έμειναν κενές λόγω της λήξης της θητείας του κ. Kent JOHANSSON, της κ. Maria WALLHAGER NECKMAN και της κ. Kristina ALVENDAL. Τέσσερις θέσεις αναπληρωματικού μέλους έμειναν κενές λόγω της λήξης της θητείας της κ. Susanna HABY, του κ. Bernth JOHNSON, του κ. Jens NILSSON και της κ. Ingela NYLUND WATZ,

         ΑΠΟΦΑΣΙΖΕΙ:
   Άρθρο 1
   Διορίζονται στην Επιτροπή των Περιφερειών για το εναπομένον διάστημα της θητείας, ήτοι έως τις 25 Ιανουαρίου 2015:

               α)

               ως τακτικά μέλη οι:

                           —

                           κ. Kent JOHANSSON, Skara kommun

                           —

                           κ. Britt-Marie LÖVGREN, Umeå kommun

                           —

                           κ. Jelena DRENJANIN, Huddinge kommun

                     και

               β)

               ως αναπληρωματικά μέλη οι:

                           —

                           κ. Martin ANDREASSON, Västra Götalands läns landsting

                           —

                           κ. Marie SÄLLSTRÖM, Blekinge läns landsting

                           —

                           κ. Marie-Louise RÖNNMARK, Umeå kommun

                           —

                           κ. Carin JÄMTIN, Stockholms kommun.

         Άρθρο 2
   Η παρούσα απόφαση αρχίζει να ισχύει την ημέρα της έκδοσής της.

      Βρυξέλλες, 24 Ιανουαρίου 2011.

            Για το Συμβούλιο

            Ο Πρόεδρος

         FAZEKAS S.

      (1)  ΕΕ L 348 της 29.12.2009, σ. 22 και ΕΕ L 12 της 19.1.2010, σ. 11.


title: 2007/839/ΕΚ: Απόφαση του Συμβουλίου, της 29ης Νοεμβρίου 2007 , για τη σύναψη της συμφωνίας επανεισδοχής προσώπων μεταξύ της Ευρωπαϊκής Κοινότητας και της Ουκρανίας

text:
               18.12.2007

               EL

               Επίσημη Εφημερίδα της Ευρωπαϊκής Ένωσης

               L 332/46

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 29ης Νοεμβρίου 2007
   για τη σύναψη της συμφωνίας επανεισδοχής προσώπων μεταξύ της Ευρωπαϊκής Κοινότητας και της Ουκρανίας
   (2007/839/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 63 παράγραφος 3 στοιχείο β) σε συνδυασμό με το άρθρο 300 παράγραφος 2 πρώτο εδάφιο πρώτη φράση και το άρθρο 300 παράγραφος 3 πρώτο εδάφιο,
   την πρόταση της Επιτροπής,
   τη γνώμη του Ευρωπαϊκού Κοινοβουλίου (1),
   Εκτιμώντας τα ακόλουθα:

               (1)

               Η Επιτροπή διαπραγματεύθηκε εξ ονόματος της Ευρωπαϊκής Κοινότητας μια συμφωνία επανεισδοχής με την Ουκρανία.

               (2)

               Η συμφωνία υπεγράφη, εξ ονόματος της Ευρωπαϊκής Κοινότητας, στις 18 Ιουνίου 2007 με την επιφύλαξη ενδεχόμενης μεταγενέστερης σύναψής της, σύμφωνα με απόφαση του Συμβουλίου της 12ης Ιουνίου 2007.

               (3)

               Η συμφωνία θα πρέπει να εγκριθεί.

               (4)

               Στο πλαίσιο της συμφωνίας συγκροτείται μεικτή επιτροπή επανεισδοχής η οποία μπορεί να θεσπίζει τον εσωτερικό της κανονισμό. Είναι σκόπιμο να προβλεφθεί απλουστευμένη διαδικασία για την υιοθέτηση των κοινοτικών θέσεων στη συγκεκριμένη περίπτωση.

               (5)

               Σύμφωνα με το άρθρο 3 του πρωτοκόλλου για τη θέση του Ηνωμένου Βασιλείου και της Ιρλανδίας, το οποίο προσαρτάται στη συνθήκη για την Ευρωπαϊκή Ένωση και στη συνθήκη για την ίδρυση της Ευρωπαϊκής Κοινότητας, το Ηνωμένο Βασίλειο ανακοίνωσε την επιθυμία του να συμμετάσχει στη θέσπιση και την εφαρμογή της παρούσας απόφασης.

               (6)

               Σύμφωνα με τα άρθρα 1 και 2 του πρωτοκόλλου για τη θέση του Ηνωμένου Βασιλείου και της Ιρλανδίας, το οποίο προσαρτάται στη συνθήκη για την Ευρωπαϊκή Ένωση και στη συνθήκη για την ίδρυση της Ευρωπαϊκής Κοινότητας, και με την επιφύλαξη του άρθρου 4 του πρωτοκόλλου αυτού, η Ιρλανδία δεν συμμετέχει στη θέσπιση της παρούσας απόφασης και δεν δεσμεύεται από αυτήν ούτε υπόκειται στην εφαρμογή της.

               (7)

               Σύμφωνα με τα άρθρα 1 και 2 του πρωτοκόλλου για τη θέση της Δανίας, το οποίο προσαρτάται στη συνθήκη για την Ευρωπαϊκή Ένωση και στη συνθήκη για την ίδρυση της Ευρωπαϊκής Κοινότητας, η Δανία δεν συμμετέχει στη θέσπιση της παρούσας απόφασης και δεν δεσμεύεται από αυτή ούτε υπόκειται στην εφαρμογή της,

         ΑΠΟΦΑΣΙΖΕΙ:
   Άρθρο 1
   Η συμφωνία επανεισδοχής μεταξύ της Ευρωπαϊκής Κοινότητας και της Ουκρανίας εγκρίνεται εξ ονόματος της Κοινότητας.
   Το κείμενο της συμφωνίας επισυνάπτεται στην παρούσα απόφαση.
   Άρθρο 2
   Ο πρόεδρος του Συμβουλίου προβαίνει στην κοινοποίηση που προβλέπεται στο άρθρο 20 παράγραφος 2 της συμφωνίας (2).
   Άρθρο 3
   Η Επιτροπή, επικουρούμενη από εμπειρογνώμονες των κρατών μελών, εκπροσωπεί την Κοινότητα στη μεικτή επιτροπή επανεισδοχής που συγκροτείται βάσει του άρθρου 15 της συμφωνίας.
   Άρθρο 4
   Η θέση της Κοινότητας στο πλαίσιο της μεικτής επιτροπής επανεισδοχής όσον αφορά τη θέσπιση του εσωτερικού της κανονισμού, που προβλέπεται στο άρθρο 15 παράγραφος 5 της συμφωνίας, εγκρίνεται από την Επιτροπή κατόπιν διαβούλευσης με την ειδική επιτροπή που ορίζει το Συμβούλιο.
   Άρθρο 5
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

      Βρυξέλλες, 29 Νοεμβρίου 2007.

            Για το Συμβούλιο

            Ο Πρόεδρος

         M. LINO

      (1)  Γνώμη της 13ης Νοεμβρίου 2007 (δεν δημοσιεύθηκε ακόμα στην Επίσημη Εφημερίδα).

      (2)  Η ημερομηνία έναρξης ισχύος της συμφωνίας θα δημοσιευθεί στην Επίσημη Εφημερίδα της Ευρωπαϊκής Ένωσης από τη Γενική Γραμματεία του Συμβουλίου.
    ---documentbreak---

               18.12.2007

               EL

               Επίσημη Εφημερίδα της Ευρωπαϊκής Ένωσης

               L 332/48

         ΣΥΜΦΩΝΊΑ
   μεταξύ της Ευρωπαϊκής Κοινότητας και της Ουκρανίας περί επανεισδοχής προσώπων
   Η ΕΥΡΩΠΑΪΚΗ ΚΟΙΝΟΤΗΤΑ,
   εφεξής αποκαλούμενη «Κοινότητα»,
   και
   Η ΟΥΚΡΑΝΙΑ
   εφεξής αποκαλούμενες «τα συμβαλλόμενα μέρη»,
   ΑΠΟΦΑΣΙΣΜΕΝΕΣ να ενισχύσουν τη συνεργασία τους για να καταπολεμήσουν αποτελεσματικότερα τη λαθρομετανάστευση,
   ΠΡΟΒΛΗΜΑΤΙΣΜΕΝΕΣ λόγω της σημαντικής αύξησης των δραστηριοτήτων των ομάδων του οργανωμένου εγκλήματος στη λαθραία διακίνηση μεταναστών,
   ΕΠΙΘΥΜΩΝΤΑΣ να θεσπίσουν, μέσω της παρούσας συμφωνίας και σε αμοιβαία βάση, ταχείες και αποτελεσματικές διαδικασίες για την εξακρίβωση της ταυτότητας και την ασφαλή και ομαλή επιστροφή προσώπων, τα οποία δεν πληρούν, ή δεν πληρούν πλέον, τις προϋποθέσεις για την είσοδο και την παραμονή στα εδάφη της Ουκρανίας ή ενός από τα κράτη μέλη της Ευρωπαϊκής Ένωσης, και για να διευκολύνουν τη διέλευση αυτών των προσώπων με πνεύμα συνεργασίας,
   ΕΚΤΙΜΩΝΤΑΣ ότι, στις κατάλληλες περιπτώσεις, η Ουκρανία και τα κράτη μέλη της Ευρωπαϊκής Ένωσης θα πρέπει να καταβάλλουν κάθε δυνατή προσπάθεια προκειμένου να επαναπροωθήσουν, στις χώρες προέλευσης ή μόνιμης κατοικίας τους, τους υπηκόους τρίτων χωρών και τους απάτριδες που εισήλθαν παράνομα στα αντίστοιχα εδάφη τους,
   ΑΝΑΓΝΩΡΙΖΟΝΤΑΣ την ανάγκη του σεβασμού των ανθρωπίνων δικαιωμάτων και ελευθεριών, και ΤΟΝΙΖΟΝΤΑΣ ότι η παρούσα συμφωνία ισχύει υπό την επιφύλαξη των δικαιωμάτων και των υποχρεώσεων της Κοινότητας, των κρατών μελών της Ευρωπαϊκής Ένωσης και της Ουκρανίας, τα οποία απορρέουν από την Παγκόσμια Διακήρυξη των Δικαιωμάτων του Ανθρώπου της 10ης Δεκεμβρίου 1948 και από το διεθνές δίκαιο, ιδίως δε από την Ευρωπαϊκή σύμβαση για την προάσπιση των Δικαιωμάτων του Ανθρώπου και των Θεμελιωδών Ελευθεριών της 4ης Νοεμβρίου 1950, τη σύμβαση της 28ης Ιουλίου 1951 και το Πρωτόκολλο της 31ης Ιανουαρίου 1967, περί του καθεστώτος των προσφύγων, τη διεθνή σύμβαση για τα αστικά και πολιτικά δικαιώματα της 16ης Δεκεμβρίου 1966 και τα διεθνή μέσα σχετικά με την έκδοση,
   ΛΑΜΒΑΝΟΝΤΑΣ ΥΠΟΨΗ το γεγονός ότι η συνεργασία μεταξύ της Ουκρανίας και της Κοινότητας στους τομείς της επανεισδοχής και της διευκόλυνσης της αμοιβαίας κυκλοφορίας είναι προς το κοινό συμφέρον,
   ΕΚΤΙΜΩΝΤΑΣ ότι, οι διατάξεις της παρούσας συμφωνίας, οι οποίες εμπίπτουν στο πεδίο εφαρμογής του τίτλου IV της συνθήκης για την ίδρυση της Ευρωπαϊκής Κοινότητας, δεν εφαρμόζονται στο Βασίλειο της Δανίας, σύμφωνα με το πρωτόκολλο για τη θέση της Δανίας, το οποίο προσαρτάται στη συνθήκη για την Ευρωπαϊκή Ένωση και στη συνθήκη για την ίδρυση της Ευρωπαϊκής Κοινότητας,
   ΣΥΜΦΩΝΗΣΑΝ ΣΤΑ ΑΚΟΛΟΥΘΑ:
   Άρθρο 1
   Ορισμοί
   Για τους σκοπούς της παρούσας συμφωνίας, νοούνται ως:

               α)

               «Συμβαλλόμενα μέρη»: η Ουκρανία και η Κοινότητα.

               β)

               «Κράτος μέλος»: κάθε κράτος μέλος της Ευρωπαϊκής Ένωσης, με εξαίρεση το Βασίλειο της Δανίας και τη Δημοκρατία της Ιρλανδίας.

               γ)

               «Υπήκοος κράτους μέλους»: κάθε πρόσωπο το οποίο έχει την ιθαγένεια, που ορίζεται για της σκοπούς της Κοινότητας, του κράτους μέλους.

               δ)

               «Υπήκοος της Ουκρανίας» ή «ουκρανός υπήκοος»: κάθε πρόσωπο που έχει την ιθαγένεια της Ουκρανίας.

               ε)

               «Υπήκοος τρίτης χώρας»: κάθε πρόσωπο το οποίο έχει ιθαγένεια διαφορετική από την ιθαγένεια της Ουκρανίας ή της εκ των κρατών μελών.

               στ)

               «Άπατρις»: κάθε πρόσωπο το οποίο δεν έχει ιθαγένεια.

               ζ)

               «Άδεια παραμονής»: πιστοποιητικό που εκδίδεται από την Ουκρανία ή από ένα εκ των κρατών μελών, το οποίο επιτρέπει σε ένα πρόσωπο να διαμένει στην επικράτειά του. Ως άδειες παραμονής δεν λογίζονται οι προσωρινές άδειες παραμονής στην οικεία επικράτεια σε συνδυασμό με την εξέταση αίτησης παροχής ασύλου, αναγνώρισης καθεστώτος πρόσφυγα ή χορήγησης άδειας παραμονής.

               η)

               «Θεώρηση»: άδεια που εκδίδεται ή απόφαση που λαμβάνεται από την Ουκρανία ή από ένα εκ των κρατών μελών, η οποία απαιτείται για την είσοδο στην οικεία επικράτεια ή για τη διέλευση μέσω αυτής. Ο ορισμός της δεν περιλαμβάνει τις θεωρήσεις διέλευσης από αερολιμένα.

               θ)

               «Αιτούν κράτος»: το κράτος (η Ουκρανία ή ένα εκ των κρατών μελών), το οποίο υποβάλλει αίτηση επανεισδοχής σύμφωνα με το άρθρο 5 ή αίτηση διέλευσης σύμφωνα με το άρθρο 11 της παρούσας συμφωνίας.

               ι)

               «Προς ο η αίτηση κράτος»: το κράτος (η Ουκρανία ή ένα εκ των κρατών μελών) προς το οποίο απευθύνεται αίτηση επανεισδοχής σύμφωνα με το άρθρο 5 ή αίτηση διέλευσης σύμφωνα με το άρθρο 11 της παρούσας συμφωνίας.

               ια)

               «Αρμόδια αρχή»: κάθε εθνική αρχή της Ουκρανίας ή της εκ των κρατών μελών. η οποία είναι επιφορτισμένη με την εφαρμογή της παρούσας συμφωνίας σύμφωνα με το άρθρο 16 αυτής.

               ιβ)

               «Παραμεθόριος περιοχή»: μία περίμετρος 30 χιλιομέτρων σε σχέση με το κοινό χερσαίο σύνορο μεταξύ του κράτους μέλους και της Ουκρανίας, καθώς και τα εδάφη των θαλασσίων λιμένων, συμπεριλαμβανομένων των τελωνειακών ζωνών, και των διεθνών αερολιμένων των κρατών μελών και της Ουκρανίας.

         ΤΜΗΜΑ I
   ΥΠΟΧΡΕΩΣΕΙΣ ΕΠΑΝΕΙΣΔΟΧΗΣ
   Άρθρο 2
   Επανεισδοχή ιδίων υπηκόων
   1.   Το προς ο η αίτηση κράτος, μετά από αίτηση του αιτούντος κράτους και χωρίς άλλες διατυπώσεις εκτός από εκείνες που προβλέπονται στην παρούσα συμφωνία, επιτρέπει την επανεισδοχή στο έδαφός του όλων των προσώπων, τα οποία δεν πληρούν, ή δεν πληρούν πλέον, τις ισχύουσες προϋποθέσεις για την είσοδο και τη διαμονή στο έδαφος του αιτούντος κράτους, υπό την προϋπόθεση ότι παρέχονται στοιχεία που αποδεικνύουν, σύμφωνα με το άρθρο 6 της παρούσας συμφωνίας, ότι πρόκειται για υπηκόους του προς ο η αίτηση κράτους.
   Το ίδιο ισχύει και για τα πρόσωπα τα οποία, αφού εισήλθαν στο έδαφος του αιτούντος κράτους, αποποιήθηκαν την ιθαγένεια του προς ο η αίτηση κράτους χωρίς να αποκτήσουν την ιθαγένεια του αιτούντος κράτους.
   2.   Το προς ο η αίτηση κράτος, εφόσον χρειάζεται και αμελλητί, εκδίδει στο πρόσωπο του οποίου η επανεισδοχή έγινε δεκτή, το σχετικό ταξιδιωτικό έγγραφο με διάρκεια ισχύος τουλάχιστον έξι μηνών, ανεξάρτητα από τη βούληση του προς επανεισδοχή προσώπου. Εάν, για νομικούς ή πραγματικούς λόγους, το συγκεκριμένο πρόσωπο δεν μπορεί να μεταφερθεί εντός της περιόδου ισχύος του ταξιδιωτικού εγγράφου που είχε αρχικά εκδοθεί, το προς ο η αίτηση κράτος παρατείνει, εντός 14 ημερολογιακών ημερών, τη διάρκεια ισχύος του ταξιδιωτικού εγγράφου ή, εφόσον χρειάζεται, εκδίδει νέο ταξιδιωτικό έγγραφο με την αυτή διάρκεια ισχύος. Εάν, εντός 14 ημερολογιακών ημερών, το προς ο η αίτηση κράτος δεν έχει εκδώσει το ταξιδιωτικό έγγραφο ή δεν έχει παρατείνει τη διάρκεια ισχύος του ή δεν το έχει ανανεώσει, εφόσον χρειάζεται, το εν λόγω κράτος θεωρείται ότι αποδέχεται το ταξιδιωτικό έγγραφο η ισχύς του οποίου έχει λήξει.
   Άρθρο 3
   Επανεισδοχή υπηκόων τρίτων χωρών και απάτριδων
   1.   Το προς ο η αίτηση κράτος, μετά από αίτηση του αιτούντος κράτους και χωρίς άλλες διατυπώσεις εκτός από εκείνες που προβλέπονται στην παρούσα συμφωνία, επιτρέπει την επανεισδοχή όλων των προσώπων τα οποία δεν πληρούν, ή δεν πληρούν πλέον, τις ισχύουσες προϋποθέσεις για την είσοδο και τη διαμονή στο έδαφος του αιτούντος κράτους, υπό την προϋπόθεση ότι παρέχονται στοιχεία που αποδεικνύουν, σύμφωνα με το άρθρο 7 της παρούσας συμφωνίας, ότι τα εν λόγω πρόσωπα:

               α)

               εισήλθαν παρανόμως στο έδαφος των κρατών μελών προερχόμενα απευθείας από το έδαφος της Ουκρανίας ή εισήλθαν παρανόμως στο έδαφος της Ουκρανίας προερχόμενα απευθείας από το έδαφος των κρατών μελών·

               β)

               κατά την είσοδό τους, ήταν κάτοχοι έγκυρης άδειας παραμονής εκδοθείσας από το προς ο η αίτηση κράτος·
               ή

               γ)

               κατά την είσοδό τους, ήταν κάτοχοι θεώρησης εκδοθείσας από το προς ο η αίτηση κράτος και εισήλθαν στο έδαφος του προς ο η αίτηση κράτους προερχόμενα απευθείας από το έδαφος του κράτους αυτού.

         2.   Η υποχρέωση επανεισδοχής που αναφέρεται στην παράγραφο 1 δεν ισχύει εάν:

               α)

               ο υπήκοος τρίτης χώρας ή ο άπατρις τελούσε απλώς υπό καθεστώς διέλευσης σε διεθνή αερολιμένα του προς ο η αίτηση κράτους· ή

               β)

               το αιτούν κράτος είχε χορηγήσει στον υπήκοο τρίτης χώρας ή στον απάτριδα θεώρηση ή άδεια παραμονής πριν ή μετά την είσοδο στο έδαφός του, εκτός εάν:

                           i)

                           το συγκεκριμένο πρόσωπο είναι κάτοχος θεώρησης ή άδειας παραμονής, η οποία έχει εκδοθεί από την Ουκρανία και έχει μεγαλύτερη διάρκεια ισχύος, ή

                           ii)

                           η θεώρηση ή η άδεια παραμονής που έχει εκδοθεί από το αιτούν κράτος μέλος αποκτήθηκε με τη χρήση πλαστογραφημένων ή παραποιημένων εγγράφων·

               γ)

               ο υπήκοος τρίτης χώρας ή ο άπατρις δεν χρειάζεται θεώρηση για την είσοδο στο έδαφος του αιτούντος κράτους.

         3.   Όσον αφορά τα κράτη μέλη, η υποχρέωση επανεισδοχής που αναφέρεται στην παράγραφο 1 στοιχείο β) ή/και γ), ισχύει για το κράτος μέλος που έχει χορηγήσει τη θεώρηση ή την άδεια παραμονής. Εάν δύο ή περισσότερα κράτη μέλη εξέδωσαν θεώρηση ή άδεια παραμονής, η υποχρέωση επανεισδοχής που αναφέρεται στην παράγραφο 1 στοιχείο β) ή/και γ), βαρύνει το κράτος μέλος που εξέδωσε το έγγραφο με τη μεγαλύτερη διάρκεια ισχύος ή, εάν ένα ή περισσότερα από αυτά τα έγγραφα έχουν ήδη λήξει, το έγγραφο το οποίο ακόμη ισχύει. Εάν όλα τα έγγραφα έχουν ήδη λήξει, η υποχρέωση επανεισδοχής που αναφέρεται στην παράγραφο 1 στοιχείο β) ή/και γ), βαρύνει το κράτος μέλος το οποίο έχει εκδώσει το έγγραφο με την πιο πρόσφατη ημερομηνία λήξεως. Εάν δεν μπορεί να προσκομισθεί κανένα από τα έγγραφα αυτά, η υποχρέωση επανεισδοχής που αναφέρεται στην παράγραφο 1 στοιχείο β) ή/και γ), βαρύνει το κράτος μέλος από το οποίο πραγματοποιήθηκε η τελευταία έξοδος.
   4.   Σε περίπτωση θετικής απάντησης του προς ο η αίτηση κράτους στην αίτηση επανεισδοχής, το αιτούν κράτος χορηγεί στο πρόσωπο η επανεισδοχή του οποίου έχει γίνει δεκτή, ταξιδιωτικό έγγραφο που αναγνωρίζεται από το προς ο η αίτηση κράτος. Εάν το αιτούν κράτος είναι κράτος μέλος της ΕΕ, το σχετικό ταξιδιωτικό έγγραφο είναι το ενιαίου τύπου ταξιδιωτικό έγγραφο της ΕΕ για την απομάκρυνση/απέλαση σύμφωνα με τον τύπο που ορίζεται στη σύσταση του Συμβουλίου της ΕΕ, της 30ής Νοεμβρίου 1994 (παράρτημα 7). Εάν το αιτούν κράτος είναι η Ουκρανία, το σχετικό ταξιδιωτικό έγγραφο είναι το ουκρανικό πιστοποιητικό επιστροφής (παράρτημα 8).
   Άρθρο 4
   Επανεισδοχή εκ σφάλματος
   Το αιτούν κράτος επαναδέχεται κάθε πρόσωπο του οποίου έχει γίνει επανεισδοχή στο προς ο η αίτηση κράτος, εάν διαπιστωθεί, εντός χρονικού διαστήματος 3 μηνών από τη μεταγωγή του, ότι δεν πληρούνται οι προϋποθέσεις που καθορίζονται στα άρθρα 2 ή 3 της παρούσας συμφωνίας.
   Σε τέτοιες περιπτώσεις, οι διαδικαστικές διατάξεις της παρούσας συμφωνίας εφαρμόζονται τηρουμένων των αναλογιών, και το προς ο η αίτηση κράτος γνωστοποιεί επίσης κάθε διαθέσιμη πληροφορία σχετικά με την πραγματική ταυτότητα και ιθαγένεια του προσώπου που γίνεται εκ νέου δεκτό.
   ΤΜΗΜΑ II
   ΔΙΑΔΙΚΑΣΙΑ ΕΠΑΝΕΙΣΔΟΧΗΣ
   Άρθρο 5
   Αίτηση επανεισδοχής
   1.   Με την επιφύλαξη της παραγράφου 2, για τη μεταγωγή προσώπου η επανεισδοχή του οποίου πραγματοποιείται βάσει μιας από τις υποχρεώσεις που αναφέρονται στα άρθρα 2 και 3, απαιτείται η υποβολή αίτησης επανεισδοχής στις αρμόδιες αρχές του προς ο η αίτηση κράτους.
   2.   Εάν το προς επανεισδοχή πρόσωπο είναι κάτοχος έγκυρου ταξιδιωτικού εγγράφου ή δελτίου ταυτότητας και, στην περίπτωση υπηκόων τρίτων χωρών ή απάτριδων, έγκυρης θεώρησης ή άδειας παραμονής του προς ο η αίτηση κράτους, η μεταγωγή του προσώπου αυτού μπορεί να λάβει χώρα χωρίς το αιτούν κράτος να χρειάζεται να υποβάλει αίτηση επανεισδοχής ή γραπτή γνωστοποίηση στην αρμόδια αρχή του προς ο η αίτηση κράτους.
   3.   Με την επιφύλαξη της παραγράφου 2, εάν ένα πρόσωπο έχει συλληφθεί στην παραμεθόρια περιοχή του αιτούντος κράτους εντός 48 ωρών αφ’ ότου διήλθε παρανόμως τα σύνορα του κράτους αυτού (συμπεριλαμβανομένων των λιμένων και των αερολιμένων), προερχόμενο απευθείας από το έδαφος του προς ο η αίτηση κράτους, το αιτούν κράτος δύναται να υποβάλει αίτηση επανεισδοχής εντός 2 ημερών από τη σύλληψη του προσώπου αυτού (συνοπτική διαδικασία).
   4.   Η αίτηση επανεισδοχής περιλαμβάνει τις ακόλουθες πληροφορίες:

               α)

               όλα τα προσωπικά στοιχεία του προς επανεισδοχή προσώπου (π.χ. ονοματεπώνυμο, ημερομηνία και τόπος γέννησης, φύλο και τελευταίος τόπος διαμονής)·

               β)

               αποδεικτικά μέσα όσον αφορά την ιθαγένεια, τους όρους επανεισδοχής των υπηκόων τρίτων χωρών και των απάτριδων.

         5.   Εφόσον χρειάζεται, η αίτηση επανεισδοχής θα πρέπει να περιλαμβάνει επίσης τις ακόλουθες πληροφορίες:

               α)

               δήλωση που αναφέρει ότι το μεταφερόμενο πρόσωπο μπορεί να χρειασθεί βοήθεια ή ιατρική περίθαλψη, εφόσον το συγκεκριμένο πρόσωπο έχει δώσει ρητά τη συγκατάθεσή του·

               β)

               κάθε άλλο μέτρο προστασίας ή ασφάλειας που ενδέχεται να είναι αναγκαίο στη συγκεκριμένη περίπτωση μεταγωγής.

         6.   Ένα κοινό έντυπο που πρέπει να χρησιμοποιείται για τις αιτήσεις επανεισδοχής, επισυνάπτεται ως παράρτημα 5 της παρούσας συμφωνίας.
   Άρθρο 6
   Αποδεικτικά μέσα όσον αφορά την ιθαγένεια
   1.   Η ιθαγένεια του προς ο η αίτηση κράτους σύμφωνα με το άρθρο 2 παράγραφος 1 της παρούσας συμφωνίας:

               α)

               μπορεί να αποδεικνύεται με ένα από τα έγγραφα που απαριθμούνται στο παράρτημα 1 της παρούσας συμφωνίας, ακόμα και εάν η διάρκεια ισχύος του έχει λήξει. Σε περίπτωση υποβολής τέτοιων εγγράφων, το προς ο η αίτηση κράτος αναγνωρίζει την ιθαγένεια χωρίς να απαιτείται περαιτέρω έρευνα. Η ιθαγένεια δεν μπορεί να αποδεικνύεται με πλαστογραφημένα ή παραποιημένα έγγραφα·

               β)

               μπορεί να αποδεικνύεται με ένα από τα έγγραφα που απαριθμούνται στο παράρτημα 2 της παρούσας συμφωνίας, ακόμα και εάν η διάρκεια ισχύος του έχει λήξει. Σε περίπτωση υποβολής τέτοιων εγγράφων, το προς ο η αίτηση κράτος θεωρεί την ιθαγένεια αποδειχθείσα, εκτός εάν μπορεί να αποδείξει το αντίθετο βάσει έρευνας με τη συμμετοχή των αρμόδιων αρχών του αιτούντος κράτους. Η ιθαγένεια δεν μπορεί να αποδεικνύεται μέσω πλαστογραφημένων ή παραποιημένων εγγράφων.

         2.   Εάν δεν μπορεί να προσκομισθεί κανένα από τα έγγραφα που απαριθμούνται στα παραρτήματα 1 ή 2 της παρούσας συμφωνίας, οι αρμόδιες διπλωματικές αντιπροσωπείες του προς ο η αίτηση κράτους πραγματοποιούν συνέντευξη του προς επανεισδοχή προσώπου εντός 10 ημερολογιακών ημερών κατ’ ανώτατο όριο, προκειμένου να εξακριβώσουν την ιθαγένειά του. Αυτή η προθεσμία αρχίζει από την ημερομηνία παραλαβής της αίτησης επανεισδοχής.
   Άρθρο 7
   Αποδεικτικά μέσα όσον αφορά υπηκόους τρίτων χωρών και απάτριδες
   1.   Η εκπλήρωση των όρων για την επανεισδοχή υπηκόων τρίτων χωρών και απάτριδων σύμφωνα με το άρθρο 3 παράγραφος 1 στοιχείο α) της παρούσας συμφωνίας, μπορεί να:

               α)

               αποδεικνύεται με ένα από τα έγγραφα που απαριθμούνται στο παράρτημα 3α της παρούσας συμφωνίας. Εάν προσκομισθούν τέτοια έγγραφα, το προς ο η αίτηση κράτος αναγνωρίζει την παράνομη είσοδο στο έδαφος του αιτούντος κράτους (ή του κράτους μέλους εάν το προς ο η αίτηση κράτος είναι η Ουκρανία) από το έδαφός του·

               β)

               προσδιορισθεί βάσει ενός από τα έγγραφα που απαριθμούνται στο παράρτημα 3β της παρούσας συμφωνίας. Εάν προσκομισθούν τέτοια έγγραφα, το προς ο η αίτηση κράτος διενεργεί έρευνα και απαντά εντός 20 ημερολογιακών ημερών, κατ’ ανώτατο όριο. Σε περίπτωση θετικής απάντησης, ή εάν δεν δοθεί απάντηση έως την εκπνοή της προθεσμίας, το προς ο η αίτηση κράτος αναγνωρίζει την παράνομη είσοδο στο έδαφος του αιτούντος κράτους (ή του κράτους μέλους, εάν το προς ο η αίτηση κράτος είναι η Ουκρανία) από το έδαφός του·

         2.   Το παράνομο της εισόδου στο έδαφος του αιτούντος κράτους σύμφωνα με το άρθρο 3 παράγραφος 1 στοιχείο α) της παρούσας συμφωνίας, αποδεικνύεται βάσει των ταξιδιωτικών εγγράφων του συγκεκριμένου προσώπου στα οποία δεν εμφανίζεται η αναγκαία θεώρηση ή άλλη άδεια παραμονής στο έδαφος του αιτούντος κράτους. Δεόντως αιτιολογημένη δήλωση του αιτούντος κράτους ότι το συγκεκριμένο πρόσωπο διαπιστώθηκε ότι δεν διέθετε τα αναγκαία ταξιδιωτικά έγγραφα, την αναγκαία θεώρηση ή άδεια παραμονής, παρέχει, εξίσου, εκ πρώτης όψεως αποδεικτικά στοιχεία όσον αφορά την παράνομη είσοδο, παρουσία ή παραμονή.
   3.   Η εκπλήρωση των όρων για την επανεισδοχή υπηκόων τρίτων χωρών και απάτριδων σύμφωνα με το άρθρο 3 παράγραφος 1 στοιχείο α) της παρούσας συμφωνίας, μπορεί να:

               α)

               αποδεικνύεται με ένα από τα έγγραφα που απαριθμούνται στο παράρτημα 4α της παρούσας συμφωνίας. Εάν προσκομισθούν τέτοια έγγραφα, το προς ο η αίτηση κράτος αναγνωρίζει την ιθαγένεια χωρίς να απαιτείται περαιτέρω έρευνα·

               β)

               προσδιορισθεί βάσει ενός από τα έγγραφα που απαριθμούνται στο παράρτημα 4β της παρούσας συμφωνίας. Εάν προσκομισθούν τέτοια έγγραφα, το προς ο η αίτηση κράτος διενεργεί έρευνα και απαντά εντός 20 ημερολογιακών ημερών, κατ’ ανώτατο όριο. Σε περίπτωση θετικής απάντησης, ή εάν δεν αποδειχθεί διαφορετικά, ή εάν δεν δοθεί απάντηση κατά την εκπνοή της προθεσμίας, το προς ο η αίτηση κράτος αναγνωρίζει την παράνομη είσοδο των συγκεκριμένων προσώπων στο έδαφός του.

         4.   Η εκπλήρωση των όρων επανεισδοχής υπηκόων τρίτων χωρών και απάτριδων δεν μπορεί να αποδεικνύεται με πλαστογραφημένα ή παραποιημένα έγγραφα.
   Άρθρο 8
   Προθεσμίες
   1.   Η αίτηση επανεισδοχής πρέπει να υποβάλλεται στην αρμόδια αρχή του προς ο η αίτηση κράτους εντός μέγιστης προθεσμίας ενός έτους αφότου η αρμόδια αρχή του αιτούντος κράτους πληροφορηθεί ότι ο υπήκοος τρίτης χώρας ή ο άπατρις δεν πληροί, ή δεν πληροί πλέον, τις προϋποθέσεις που ισχύουν για την είσοδο, την παρουσία ή την παραμονή του.
   Δεν γεννάται υποχρέωση επανεισδοχής σε περίπτωση κατά την οποία η αίτηση επανεισδοχής του εν λόγω προσώπου υποβληθεί μετά την εκπνοή της προθεσμίας αυτής. Εφόσον συντρέχουν νομικά ή πραγματικά κωλύματα για την έγκαιρη υποβολή της αίτησης, η προθεσμία μπορεί, κατόπιν αιτήσεως, να παρατείνεται για περίοδο 30 ημερολογιακών ημερών.
   2.   Με εξαίρεση τις προθεσμίες που αναφέρονται στο άρθρο 7 παράγραφος 1 στοιχείο β) και στο άρθρο 7 παράγραφος 3 στοιχείο β), το προς ο η αίτηση κράτος απαντά σε αίτηση επανεισδοχής, χωρίς αδικαιολόγητη καθυστέρηση, και πάντως εντός 14 ημερολογιακών ημερών από την ημέρα της παραλαβής της σχετικής αίτησης. Εφόσον συντρέχουν νομικά ή πραγματικά κωλύματα για την έγκαιρη υποβολή της αίτησης, η προθεσμία μπορεί, κατόπιν αιτήσεως, να παρατείνεται για περίοδο 30 ημερολογιακών ημερών κατ’ ανώτατο όριο.
   3.   Σε περίπτωση αίτησης επανεισδοχής που υποβάλλεται σύμφωνα με τη συνοπτική διαδικασία (άρθρο 5 παράγραφος 3), πρέπει να δίνεται απάντηση εντός δύο εργάσιμων ημερών από την ημέρα της παραλαβής της εν λόγω αίτησης. Εφόσον κρίνεται αναγκαίο, κατόπιν δεόντως αιτιολογημένης αίτησης του προς ο η αίτηση κράτους, και κατόπιν έγκρισης του αιτούντος κράτους, η προθεσμία για τη χορήγηση απάντησης στην αίτηση μπορεί να παρατείνεται κατά μία εργάσιμη ημέρα.
   4.   Εάν δεν δοθεί απάντηση εντός των προθεσμιών που αναφέρονται στις παραγράφους 2 και 3 του παρόντος άρθρου, η επανεισδοχή θεωρείται εγκριθείσα.
   5.   Η απόρριψη αίτησης επανεισδοχής πρέπει να αιτιολογείται από το αιτούν κράτος.
   6.   Κατόπιν εγκρίσεως ή, κατά περίπτωση, μετά την εκπνοή των προθεσμιών που προβλέπονται στην παράγραφο 2, το συγκεκριμένο πρόσωπο μεταφέρεται αμελλητί σύμφωνα με τους όρους που συμφωνήθηκαν από τις αρμόδιες αρχές, όπως προβλέπει το άρθρο 9 παράγραφος 1 της παρούσας συμφωνίας. Κατόπιν αιτήσεως του αιτούντος κράτους, αυτή η προθεσμία μπορεί να παρατείνεται για το χρονικό διάστημα που απαιτείται για την εξέταση των νομικών ή πρακτικών κωλυμάτων της μεταγωγής.
   Άρθρο 9
   Λεπτομέρειες και τρόποι μεταγωγής
   1.   Πριν από τη μεταγωγή ενός προσώπου, οι αρμόδιες αρχές του αιτούντος και του προς ο η αίτηση κράτους προβαίνουν εγγράφως και εκ των προτέρων σε διευθετήσεις σχετικά με την ημερομηνία της μεταγωγής, το σημείο διέλευσης των συνόρων, την πιθανή συνοδεία και άλλα στοιχεία σχετικά με τη μεταγωγή.
   2.   Επιτρέπονται όλα τα μεταφορικά μέσα, αεροπορικά, χερσαία ή θαλάσσια. Η μεταγωγή αεροπορικώς δεν περιορίζεται στη χρήση του εθνικού αερομεταφορέα του αιτούντος ή του προς ο η αίτηση κράτους, και μπορεί να πραγματοποιείται με τακτική ή με ναυλωμένη πτήση. Σε περίπτωση μεταγωγής υπό συνοδεία, αυτή η συνοδεία δεν περιορίζεται σε εξουσιοδοτημένα πρόσωπα του αιτούντος κράτους, υπό τον όρο ότι πρόκειται για εξουσιοδοτημένα πρόσωπα από την Ουκρανία ή από οιοδήποτε κράτος μέλος.
   ΤΜΗΜΑ III
   ΕΝΕΡΓΕΙΕΣ ΔΙΕΛΕΥΣΗΣ
   Άρθρο 10
   Αρχές
   1.   Τα κράτη μέλη και η Ουκρανία περιορίζουν τη διέλευση υπηκόων τρίτων χωρών ή απατρίδων στις περιπτώσεις κατά τις οποίες τα πρόσωπα αυτά δεν μπορούν να παραδοθούν απευθείας στο κράτος προορισμού.
   2.   Το προς ο η αίτηση κράτος επιτρέπει τη διέλευση υπηκόων τρίτων χωρών ή απάτριδων, εάν είναι εγγυημένη η συνέχιση της μεταγωγής των προσώπων αυτών σε πιθανά άλλα κράτη διέλευσης και η επανεισδοχή τους στο κράτος προορισμού.
   3.   Η διέλευση υπηκόων τρίτων χωρών ή απάτριδων πραγματοποιείται υπό συνοδεία, εάν το ο προς ο η αίτηση κράτος υποβάλει σχετικό αίτημα. Οι διαδικαστικές λεπτομέρειες για τη διέλευση υπό συνοδεία ρυθμίζονται στα πρωτόκολλα εφαρμογής σύμφωνα με το άρθρο 16.
   4.   Το προς ο η αίτηση κράτος μπορεί να αρνηθεί τη διέλευση:

               α)

               εάν ο υπήκοος τρίτης χώρας ή ο άπατρις διατρέχει πραγματικό κίνδυνο να υποστεί βασανιστήρια, απάνθρωπη ή βάναυση μεταχείριση ή τιμωρία, ή ακόμα τη θανατική ποινή, ή να υποστεί διώξεις για λόγους φυλής, θρησκείας, ιθαγένειας ή συμμετοχής σε μια ορισμένη κοινωνική ομάδα, ή για τις πολιτικές του πεποιθήσεις στο κράτος προορισμού ή σε άλλο κράτος διέλευσης·

               β)

               εάν ο υπήκοος τρίτης χώρας ή ο άπατρις κινδυνεύει να υποστεί ποινική δίωξη ή κυρώσεις στο προς ο η αίτηση κράτος ή σε άλλο κράτος διέλευσης· ή

               γ)

               για λόγους δημόσιας υγείας, εθνικής ασφάλειας, δημόσιας τάξης ή άλλους λόγους εθνικού συμφέροντος του προς η αίτηση κράτους.

         5.   Το προς ο η αίτηση κράτος μέλος μπορεί να ανακαλεί άδεια που έχει εκδώσει σε περίπτωση που προκύψουν μεταγενέστερα ή έλθουν στην επιφάνεια οι περιστάσεις που αναφέρονται στην παράγραφο 4 του παρόντος άρθρου, οι οποίες είναι δυνατόν να εμποδίζουν τη διέλευση, ή εάν δεν εξασφαλίζεται πλέον η συνέχεια του ταξιδιού σε ενδεχόμενα κράτη διέλευσης ή η επανεισδοχή από το κράτος προορισμού.
   Άρθρο 11
   Διαδικασία διέλευσης
   1.   Η αίτηση διέλευσης πρέπει να υποβάλλεται εγγράφως στις αρμόδιες αρχές του προς ο η αίτηση κράτους και να περιλαμβάνει τις ακόλουθες πληροφορίες:

               α)

               τρόπος διέλευσης (αεροπορικώς, διά ξηράς ή διά θαλάσσης), διαδρομή που ακολουθείται, ενδεχομένως άλλα κράτη διέλευσης και κράτος του τελικού προορισμού·

               β)

               προσωπικά στοιχεία του συγκεκριμένου προσώπου (π.χ. όνομα, επώνυμο, γένος, άλλα χρησιμοποιούμενα ονόματα/παρωνύμια ή ψευδώνυμα, ημερομηνία γεννήσεως, φύλο και —όπου είναι δυνατόν— τόπος γεννήσεως, υπηκοότητα, γλώσσα, τύπος και αριθμός ταξιδιωτικού εγγράφου)·

               γ)

               προβλεπόμενο σημείο διέλευσης των συνόρων, διάρκεια μεταγωγής και πιθανή χρήση συνοδείας·

               δ)

               δήλωση ότι, κατά τη γνώμη του αιτούντος κράτους, πληρούνται οι όροι που αναφέρονται στο άρθρο 10 παράγραφος 2, και ότι δεν υφίσταται κανένας γνωστός λόγος για απόρριψη της αίτησης σύμφωνα με το άρθρο 10 παράγραφος 4.

         Ένα κοινό έντυπο που πρέπει να χρησιμοποιείται για τις αιτήσεις διέλευσης επισυνάπτεται στο παράρτημα 6 της παρούσας συμφωνίας.
   2.   Το προς ο η αίτηση κράτος πληροφορεί γραπτώς το αιτούν κράτος, εντός 10 ημερολογιακών ημερών από την παραλαβή της αίτησης, ότι συγκατατίθεται στη διέλευση, επιβεβαιώνοντας το σημείο εισόδου και την προβλεπόμενη ημερομηνία και ώρα εισόδου, ή το ενημερώνει σχετικά με την απόρριψη της αίτησης διέλευσης και σχετικά με τους λόγους αυτής της απόρριψης.
   3.   Εάν η διέλευση πραγματοποιείται αεροπορικώς, το προς επανεισδοχή πρόσωπο και η πιθανή συνοδεία του απαλλάσσονται από την υποχρέωση να διαθέτουν θεώρηση διέλευσης από αερολιμένα.
   4.   Οι αρμόδιες αρχές του προς ο η αίτηση κράτους, με την επιφύλαξη αμοιβαίων διαβουλεύσεων, προσφέρουν αρωγή κατά τη διέλευση, ιδίως με την επιτήρηση των εν λόγω προσώπων και την παροχή των διευκολύνσεων που απαιτούνται προς τον σκοπό αυτό.
   ΤΜΗΜΑ IV
   ΚΟΣΤΟΣ
   Άρθρο 12
   Έξοδα μεταγωγής και διέλευσης
   Όλα τα έξοδα μεταγωγής που προκύπτουν στο πλαίσιο της διαδικασίας επανεισδοχής και διέλευσης σύμφωνα με την παρούσα συμφωνία μέχρι τα σύνορα του κράτους τελικού προορισμού, καθώς και τα έξοδα μεταγωγής και συντήρησης του προς ο η αίτηση κράτους για την επιστροφή των εν λόγω προσώπων σύμφωνα με το άρθρο 4 της παρούσας συμφωνίας, βαρύνουν το αιτούν κράτος. Τα ανωτέρω ισχύουν με την επιφύλαξη του δικαιώματος των αρμόδιων αρχών των κρατών μελών και της Ουκρανίας να ανακτήσουν τα έξοδα από το προς επανεισδοχή πρόσωπο ή από τρίτους.
   ΤΜΗΜΑ V
   ΠΡΟΣΤΑΣΙΑ ΔΕΔΟΜΕΝΩΝ ΚΑΙ ΡΗΤΡΑ ΣΕΒΑΣΜΟΥ ΔΙΕΘΝΩΝ ΣΥΜΦΩΝΙΩΝ
   Άρθρο 13
   Προστασία δεδομένων
   1.   Δεδομένα προσωπικού χαρακτήρα κοινοποιούνται μόνον εφόσον αυτό είναι αναγκαίο για την εφαρμογή της παρούσας συμφωνίας από τις αρμόδιες αρχές της Ουκρανίας ή ενός κράτους μέλους, ανάλογα με την περίπτωση. Κατά την κοινοποίηση, την επεξεργασία και την εν γένει χρήση δεδομένων προσωπικού χαρακτήρα σε συγκεκριμένες περιπτώσεις, οι αρμόδιες αρχές της Ουκρανίας συμμορφώνονται με τη σχετική ουκρανική νομοθεσία, και οι αρμόδιες αρχές του κράτους μέλους συμμορφώνονται με τις διατάξεις της οδηγίας 95/46/ΕΚ και της εθνικής νομοθεσίας που έχει θεσπισθεί από το συγκεκριμένο κράτος μέλος κατ’ εφαρμογή της εν λόγω οδηγίας.
   2.   Επιπλέον, εφαρμόζονται οι ακόλουθες αρχές:

               α)

               τα δεδομένα προσωπικού χαρακτήρα υφίστανται σύννομη και θεμιτή επεξεργασία·

               β)

               τα δεδομένα προσωπικού χαρακτήρα πρέπει να συλλέγονται για τον συγκεκριμένο, ρητό και νόμιμο σκοπό της εφαρμογής της παρούσας συμφωνίας και δεν μπορούν να τυγχάνουν περαιτέρω επεξεργασίας ούτε από την κοινοποιούσα αρχή ούτε από την παραλήπτρια αρχή κατά τρόπο που δεν συμβιβάζεται με τον σκοπό αυτό·

               γ)

               τα δεδομένα προσωπικού χαρακτήρα πρέπει να είναι κατάλληλα, συναφή προς το θέμα και να μην είναι περισσότερα από όσα απαιτούνται για τον σκοπό για τον οποίο συγκεντρώνονται ή/και υφίστανται περαιτέρω επεξεργασία· ειδικότερα, τα προσωπικά δεδομένα που κοινοποιούνται πρέπει να αφορούν μόνο τις ακόλουθες πληροφορίες:

                           i)

                           τα στοιχεία του προσώπου που πρόκειται να μεταφερθεί (όνομα/τα, επώνυμο/α, τυχόν προγενέστερα ονόματα, άλλα χρησιμοποιούμενα ονόματα/παρωνύμια ή ψευδώνυμα, ημερομηνία και τόπος γέννησης, φύλο, παρούσα και οιαδήποτε προηγούμενη ιθαγένεια)·

                           ii)

                           το διαβατήριο, την ταυτότητα, την άδεια οδήγησης ή άλλα έγγραφα εξακρίβωσης της ταυτότητας ή ταξιδιωτικά έγγραφα (αριθμός, διάρκεια ισχύος, ημερομηνία, αρχή και τόπος έκδοσης)·

                           iii)

                           ενδιάμεσες στάσεις και δρομολόγια·

                           iv)

                           άλλες πληροφορίες που απαιτούνται για την εξακρίβωση της ταυτότητας του προσώπου που πρόκειται να μεταφερθεί ή για την εξέταση των προϋποθέσεων επανεισδοχής δυνάμει της παρούσας συμφωνίας·

               δ)

               τα δεδομένα προσωπικού χαρακτήρα πρέπει να είναι ακριβή και, εφόσον είναι αναγκαίο, ενημερωμένα·

               ε)

               τα δεδομένα προσωπικού χαρακτήρα πρέπει να διατηρούνται υπό μορφή που επιτρέπει την εξακρίβωση της ταυτότητας των προσώπων στα οποία αναφέρονται, για διάστημα όχι μεγαλύτερο από το απαιτούμενο για τον σκοπό της συλλογής ή της περαιτέρω επεξεργασίας των εν λόγω δεδομένων·

               στ)

               τόσο η κοινοποιούσα όσο και η παραλήπτρια αρχή λαμβάνουν κάθε εύλογο μέτρο για τη διόρθωση, τη διαγραφή ή το κλείδωμα των δεδομένων προσωπικού χαρακτήρα σε περίπτωση που η επεξεργασία τους δεν συμβιβάζεται με τις διατάξεις του παρόντος άρθρου, ιδίως όταν τα εν λόγω δεδομένα δεν είναι κατάλληλα, συναφή προς το θέμα και ακριβή ή είναι περισσότερα από όσα απαιτούνται για τον σκοπό της επεξεργασίας τους. Αυτό συμπεριλαμβάνει την κοινοποίηση στο άλλο συμβαλλόμενο κάθε διόρθωσης, διαγραφής ή κλειδώματος·

               ζ)

               κατόπιν αιτήσεως, η παραλήπτρια αρχή ενημερώνει την κοινοποιούσα αρχή σχετικά με τη χρήση των κοινοποιηθέντων δεδομένων και σχετικά με τα αποτελέσματα αυτής της χρήσης·

               η)

               τα δεδομένα προσωπικού χαρακτήρα μπορούν να κοινοποιούνται μόνο στις αρμόδιες αρχές. Για την περαιτέρω κοινοποίηση των δεδομένων σε άλλους φορείς, απαιτείται η προηγούμενη συναίνεση της κοινοποιούσας αρχής·

               θ)

               τόσο η κοινοποιούσα όσο και η παραλήπτρια αρχή υποχρεούνται να προβαίνουν σε έγγραφη καταχώρηση της κοινοποίησης και της παραλαβής των προσωπικών δεδομένων.

         Άρθρο 14
   Ρήτρα σεβασμού των διεθνών συμφωνιών
   1.   Η παρούσα συμφωνία δεν θίγει τα δικαιώματα, τις υποχρεώσεις και τις αρμοδιότητες της Κοινότητας, των κρατών μελών και της Ουκρανίας, που απορρέουν από το διεθνές δίκαιο, και ιδίως από κάθε ισχύουσα διεθνή σύμβαση ή συμφωνία της οποίας είναι μέρη, συμπεριλαμβανομένων αυτών που αναφέρονται στο προοίμιο.
   2.   Καμμία διάταξη της παρούσας συμφωνίας δεν εμποδίζει την επιστροφή προσώπων στο πλαίσιο άλλων επίσημων ή άτυπων ρυθμίσεων.
   ΤΜΗΜΑ VI
   ΕΦΑΡΜΟΓΗ ΚΑΙ ΕΚΤΕΛΕΣΗ
   Άρθρο 15
   Μεικτή επιτροπή επανεισδοχής
   1.   Τα συμβαλλόμενα μέρη παρέχουν εκατέρωθεν αμοιβαία συνδρομή κατά την εφαρμογή και την ερμηνεία της παρούσας συμφωνίας. Για τον σκοπό αυτό, συγκροτούν μεικτή επιτροπή επανεισδοχής (εφεξής καλούμενη «η επιτροπή»), η οποία θα είναι επιφορτισμένη με τα ακόλουθα καθήκοντα και αρμοδιότητες:

               α)

               να παρακολουθεί την εφαρμογή της παρούσας συμφωνίας και να προβαίνει σε τακτική ανταλλαγή πληροφοριών σχετικά με τα πρωτόκολλα εφαρμογής που καταρτίζονται από τα επιμέρους κράτη μέλη και από την Ουκρανία σύμφωνα με το άρθρο 16·

               β)

               να καταρτίζει προτάσεις και να υποβάλλει συστάσεις για τροποποιήσεις στην παρούσα συμφωνία·

               γ)

               να αποφασίζει σχετικά με τις ρυθμίσεις εφαρμογής που είναι αναγκαίες για την ομοιόμορφη εφαρμογή της παρούσας συμφωνίας.

         2.   Οι αποφάσεις της επιτροπής είναι δεσμευτικές για τα συμβαλλόμενα μέρη.
   3.   Η επιτροπή απαρτίζεται από εκπροσώπους της Κοινότητας και της Ουκρανίας· η Κοινότητα εκπροσωπείται από την Επιτροπή, η οποία επικουρείται από εμπειρογνώμονες των κρατών μελών.
   4.   Η επιτροπή συνέρχεται, όταν κρίνεται αναγκαίο, κατόπιν αιτήσεως ενός από τα συμβαλλόμενα μέρη.
   5.   Η επιτροπή θεσπίζει τον εσωτερικό της κανονισμό.
   Άρθρο 16
   Πρωτόκολλα εφαρμογής
   1.   Η Ουκρανία και ένα κράτος μέλος μπορούν να καταρτίζουν πρωτόκολλα εφαρμογής, τα οποία καλύπτουν τους κανόνες σχετικά με:

               α)

               τον ορισμό των αρμόδιων αρχών·

               β)

               τα σημεία διέλευσης των συνόρων για τη μεταγωγή προσώπων·

               γ)

               τους μηχανισμούς επικοινωνίας μεταξύ των αρμόδιων αρχών·

               δ)

               τις λεπτομέρειες επανεισδοχής στο πλαίσιο της συνοπτικής διαδικασίας·

               ε)

               τους όρους της επανεισδοχής προσώπων υπό συνοδεία, συμπεριλαμβανομένης της διέλευσης υπό συνοδεία υπηκόων τρίτων χωρών και απάτριδων·

               στ)

               τα πρόσθετα μέσα και έγγραφα που χρειάζονται για την εφαρμογή της παρούσας συμφωνίας·

               ζ)

               τους τρόπους και τις διαδικασίες για την ανάκτηση του κόστους σε συνάρτηση με την εφαρμογή του άρθρου 12 της παρούσας συμφωνίας.

         2.   Τα πρωτόκολλα εφαρμογής που αναφέρονται στην παράγραφο 1 αρχίζουν να ισχύουν μόνον αφού κοινοποιηθούν στην επιτροπή που αναφέρεται στο άρθρο 15.
   3.   Η Ουκρανία συμφωνεί να εφαρμόζει κάθε διάταξη σχετική με την παράγραφο 1 στοιχεία δ), ε), στ) ή ζ) πρωτοκόλλου εφαρμογής που έχει συναφθεί με ένα κράτος μέλος και στις σχέσεις της με οποιοδήποτε άλλο κράτος μέλος κατόπιν αιτήσεως του τελευταίου.
   Άρθρο 17
   Σχέση με τις διμερείς συμφωνίες επανεισδοχής που έχουν συναφθεί από τα κράτη μέλη
   1.   Με την επιφύλαξη της παραγράφου 2 του παρόντος άρθρου, οι διατάξεις της παρούσας συμφωνίας υπερισχύουν των διατάξεων οιασδήποτε διμερούς συμφωνίας ή άλλης νομικά δεσμευτικής νομικής πράξης για την επανεισδοχή προσώπων, η οποία έχει συναφθεί ή μπορεί να συναφθεί, βάσει του άρθρου 16, μεταξύ των επιμέρους κρατών μελών και της Ουκρανίας, στον βαθμό που οι διατάξεις αυτών των συμφωνιών ή πράξεων δεν συμβιβάζονται με τις διατάξεις της παρούσας συμφωνίας.
   2.   Οι διατάξεις περί επανεισδοχής απάτριδων και υπηκόων τρίτων χωρών, οι οποίες περιλαμβάνονται σε διεθνείς συμφωνίες ή σε άλλες νομικά δεσμευτικές πράξεις, οι οποίες έχουν συναφθεί ή μπορούν να συναφθούν μεταξύ των επιμέρους κρατών μελών και της Ουκρανίας, εξακολουθούν να εφαρμόζονται κατά τη διάρκεια της διετούς περιόδου που αναφέρεται στο άρθρο 20 παράγραφος 3.
   ΤΜΗΜΑ VII
   ΤΕΛΙΚΕΣ ΔΙΑΤΑΞΕΙΣ
   Άρθρο 18
   Εδαφική εφαρμογή
   1.   Με την επιφύλαξη της παραγράφου 2 του παρόντος άρθρου, η παρούσα συμφωνία εφαρμόζεται στο έδαφος στο οποίο ισχύει η συνθήκη για την ίδρυση της Ευρωπαϊκής Κοινότητας και στο έδαφος της Ουκρανίας.
   2.   Η παρούσα συμφωνία δεν εφαρμόζεται στο έδαφος του Βασιλείου της Δανίας.
   Άρθρο 19
   Τροποποιήσεις της συμφωνίας
   Η παρούσα συμφωνία τροποποιείται και συμπληρώνεται κοινή συναινέσει των συμβαλλομένων μερών. Οι τροποποιήσεις και οι συμπληρώσεις καταρτίζονται με τη μορφή χωριστών πρωτοκόλλων, τα οποία αποτελούν αναπόσπαστο μέρος της παρούσας συμφωνίας, και αρχίζουν να ισχύουν σύμφωνα με τη διαδικασία που προβλέπεται στο άρθρο 20 της παρούσας συμφωνίας.
   Άρθρο 20
   Έναρξη ισχύος, διάρκεια και λύση
   1.   Η παρούσα συμφωνία κυρώνεται ή εγκρίνεται από τα συμβαλλόμενα μέρη σύμφωνα με τις κατ’ ιδίαν διαδικασίες τους.
   2.   Με την επιφύλαξη της παραγράφου 3 του παρόντος άρθρου, η παρούσα συμφωνία αρχίζει να ισχύει την πρώτη ημέρα του δεύτερου μήνα που έπεται της ημερομηνίας κατά την οποία τα μέρη θα έχουν κοινοποιήσει εκατέρωθεν ότι έχουν ολοκληρωθεί οι διαδικασίες που αναφέρονται στην παράγραφο 1.
   3.   Οι υποχρεώσεις που προβλέπονται στο άρθρο 3 της παρούσας συμφωνίας εφαρμόζονται μόνον δύο έτη μετά την ημερομηνία που προβλέπεται στην παράγραφο 2 του παρόντος άρθρου. Κατά τη διάρκεια αυτής της διετούς μεταβατικής περιόδου, οι υποχρεώσεις αυτές εφαρμόζονται μόνο στους απάτριδες και στους υπηκόους τρίτων χωρών με τις οποίες η Ουκρανία έχει συνάψει διμερείς συνθήκες ή συμφωνίες επανεισδοχής. Όπως προβλέπεται στο άρθρο 17 παράγραφος 2, οι διατάξεις περί επανεισδοχής απάτριδων και υπηκόων τρίτων χωρών, οι οποίες περιλαμβάνονται σε διεθνείς συμφωνίες ή σε άλλες νομικά δεσμευτικές νομικές πράξεις που έχουν συναφθεί ή μπορούν να συναφθούν μεταξύ των επιμέρους κρατών μελών και της Ουκρανίας, εξακολουθούν να εφαρμόζονται κατά τη διάρκεια αυτής της διετούς περιόδου.
   4.   Η παρούσα συμφωνία συνάπτεται για αόριστο χρονικό διάστημα.
   5.   Κάθε μέρος μπορεί να καταγγείλει την παρούσα συμφωνία με επίσημη κοινοποίηση προς το άλλο μέρος. Η παρούσα συμφωνία παύει να ισχύει έξι μήνες μετά την ημερομηνία της σχετικής κοινοποίησης.
   Άρθρο 21
   Παραρτήματα
   Τα παραρτήματα 1 έως 8 αποτελούν αναπόσπαστο τμήμα της παρούσας συμφωνίας.

      'Εγινε στο Λουξεμβούργο, στις δέκα οκτώ Ιουνίου δύο χιλιάδες επτά, σε δύο αντίτυπα, στην αγγλική, βουλγαρική, γαλλική, γερμανική, δανική, ελληνική, εσθονική, ισπανική, ιταλική, λεττονική, λιθουανική, μαλτεζική, ολλανδική, ουγγρική, πολωνική, πορτογαλική, ρουμανική, σλοβακική, σλοβενική, σουηδική, τσεχική, φινλανδική και ουκρανική γλώσσα, τα δε κείμενα σε όλες αυτές τις γλώσσες είναι εξίσου αυθεντικά.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         az Európai Közösség részéről
         Għall-Komunitá Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         På Europeiska gemenskapens vägnar
         3a Євролейське Спiвтовaриство

         За Украйиа
         Por Ucrania
         Za Ukrajinu
         For Ukraine
         Für die Ukraine
         Ukraina nimel
         Για την Ουκρανία
         For Ukraine
         Pour l’Ukraine
         Per l’Ucraina
         Ukrainas vārdā
         Ukrainos vardu
         Ukrajna részéről
         Għall-Ukrajna
         Voor Oekraïne
         W imieniu Ukrainy
         Pela Ucrânia
         Pentru Ucraina
         Za Ukrajinu
         Za Ukrajino
         Ukrainan puolesta
         På Ukrainas vägnar
         За Υκραїиу

   ΠΑΡΑΡΤΗΜΑ 1
   ΚΟΙΝΟΣ ΚΑΤΑΛΟΓΟΣ ΕΓΓΡΑΦΩΝ ΣΧΕΤΙΚΑ ΜΕ ΤΗΝ ΙΘΑΓΕΝΕΙΑ
   [Άρθρο 6 παράγραφος 1 στοιχείο α)]

               —

               διαβατήρια κάθε είδους (εθνικά διαβατήρια, διπλωματικά διαβατήρια, υπηρεσιακά διαβατήρια, ομαδικά διαβατήρια και υποκατάστατα διαβατηρίων, συμπεριλαμβανομένων των παιδικών διαβατηρίων)·

               —

               εθνικά δελτία ταυτότητας (συμπεριλαμβανομένων των προσωρινών)·

               —

               στρατιωτικά βιβλιάρια και στρατιωτικές ταυτότητες·

               —

               ναυτικά φυλλάδια, υπηρεσιακές ταυτότητες πλοιάρχων και ναυτικά διαβατήρια·

               —

               πιστοποιητικά ιθαγένειας και άλλα επίσημα έγγραφα στα οποία αναγράφεται η ιθαγένεια.

         ΠΑΡΑΡΤΗΜΑ 2
   ΚΟΙΝΟΣ ΚΑΤΑΛΟΓΟΣ ΕΓΓΡΑΦΩΝ ΣΧΕΤΙΚΑ ΜΕ ΤΗΝ ΙΘΑΓΕΝΕΙΑ
   [Άρθρο 6 παράγραφος 1 στοιχείο β)]

               —

               φωτοαντίγραφα οιουδήποτε από τα έγγραφα που απαριθμούνται στο παράρτημα 1 της παρούσας συμφωνίας·

               —

               άδεια οδήγησης ή φωτοαντίγραφα αυτής·

               —

               πιστοποιητικά γεννήσεως ή φωτοαντίγραφα αυτών·

               —

               ταυτότητες εταιρείας ή φωτοαντίγραφα αυτών·

               —

               καταθέσεις μαρτύρων·

               —

               δηλώσεις του συγκεκριμένου προσώπου και γλώσσα την οποία ομιλεί, συμπεριλαμβανομένων των αποτελεσμάτων οιασδήποτε επίσημης εξέτασης που διενεργήθηκε για τον προσδιορισμό της ιθαγένειας αυτού. Για τους σκοπούς του παρόντος παραρτήματος, ως «επίσημη εξέταση» νοείται δοκιμασία, τη διενέργεια της οποίας ανέθεσαν ή πραγματοποίησαν οι αρχές του αιτούντος κράτους, και η οποία επικυρώθηκε από το προς η αίτηση κράτος·

               —

               οιοδήποτε άλλο έγγραφο το οποίο μπορεί να συμβάλει στην εξακρίβωση της ιθαγένειας του συγκεκριμένου προσώπου.

         ΠΑΡΑΡΤΗΜΑ 3
   ΚΟΙΝΟΣ ΚΑΤΑΛΟΓΟΣ ΕΓΓΡΑΦΩΝ ΣΧΕΤΙΚΑ ΜΕ ΥΠΗΚΟΟΥΣ ΤΡΙΤΩΝ ΧΩΡΩΝ ΚΑΙ ΑΠΑΤΡΙΔΕΣ
   (Άρθρο 7 παράγραφος 1)

      ΠΑΡΑΡΤΗΜΑ 3Α

                  —

                  Επίσημες δηλώσεις που υποβάλλονται για τους σκοπούς της συνοπτικής διαδικασίας, ιδίως, από εξουσιοδοτημένο προσωπικό των συνοριακών αρχών το οποίο μπορεί να βεβαιώσει τη διέλευση του συγκεκριμένου προσώπου από τα σύνορα του προς ο η αίτηση κράτους στο έδαφος του αιτούντος κράτους·

                  —

                  ονομαστικά εισιτήρια αεροπορικών, σιδηροδρομικών, θαλάσσιων μεταφορών ή μεταφορών με πούλμαν, τα οποία αποδεικνύουν την παρουσία και τη διαδρομή του συγκεκριμένου προσώπου από το έδαφος του προς ο η αίτηση κράτους προς το έδαφος του αιτούντος κράτους (ή των κρατών μελών, εάν το προς ο η αίτηση κράτος είναι η Ουκρανία)·

                  —

                  κατάλογοι επιβατών αεροπορικών, σιδηροδρομικών, θαλάσσιων μεταφορών ή μεταφορών με πούλμαν, οι οποίοι αποδεικνύουν την παρουσία και τη διαδρομή του συγκεκριμένου προσώπου από το έδαφος του προς ο η αίτηση κράτους προς το έδαφος του αιτούντος κράτους (ή των κρατών μελών, εάν το προς ο η αίτηση κράτος είναι η Ουκρανία).

      ΠΑΡΑΡΤΗΜΑ 3Β

                  —

                  Επίσημες δηλώσεις, ιδίως, του προσωπικού μεθοριακής αρχής του αιτούντος κράτους και άλλων μαρτύρων, που μπορούν να βεβαιώσουν ότι το συγκεκριμένο πρόσωπο διήλθε τα σύνορα·

                  —

                  έγγραφα, πιστοποιητικά και αποδείξεις κάθε είδους (π.χ. λογαριασμοί ξενοδοχείων, δελτία ιατρικής επίσκεψης για ιατρούς/οδοντιάτρους, κάρτες εισόδου για δημόσιους/ιδιωτικούς οργανισμούς, συμβόλαια ενοικίασης αυτοκινήτου, αποδείξεις πιστωτικής κάρτας κ.λπ.), από τα οποία προκύπτει σαφώς ότι το συγκεκριμένο πρόσωπο παρέμεινε στο έδαφος του προς ο η αίτηση κράτους·

                  —

                  πληροφορίες που δείχνουν ότι ο ενδιαφερόμενος προσέφυγε σε υπηρεσίες γραφείου ταχυμεταφορών ή ταξιδιωτικού γραφείου·

                  —

                  επίσημη δήλωση του προσώπου το οποίο αφορά η δικαστική ή διοικητική διαδικασία.

   ΠΑΡΑΡΤΗΜΑ 4
   ΚΟΙΝΟΣ ΚΑΤΑΛΟΓΟΣ ΕΓΓΡΑΦΩΝ ΣΧΕΤΙΚΑ ΜΕ ΥΠΗΚΟΟΥΣ ΤΡΙΤΩΝ ΧΩΡΩΝ ΚΑΙ ΑΠΑΤΡΙΔΕΣ
   (Άρθρο 7 παράγραφος 2)

      ΠΑΡΑΡΤΗΜΑ 4Α

                  —

                  έγκυρη θεώρηση ή/και άδεια παραμονής εκδοθείσα από το προς η αίτηση κράτος·

                  —

                  σφραγίδα εισόδου/αναχώρησης ή παρόμοια ένδειξη στο ταξιδιωτικό έγγραφο του εν λόγω προσώπου ή κάθε άλλη απόδειξη της εισόδου/αναχώρησης.

      ΠΑΡΑΡΤΗΜΑ 4Β
      Φωτοαντίγραφο οποιουδήποτε από τα έγγραφα που απαριθμούνται στο μέρος A.

   ΠΑΡΑΡΤΗΜΑ 5

   ΠΑΡΑΡΤΗΜΑ 6

   ΠΑΡΑΡΤΗΜΑ 7
   ΕΝΙΑΙΟΥ ΤΥΠΟΥ ΤΑΞΙΔΙΩΤΙΚΟ ΕΓΓΡΑΦΟ ΤΗΣ ΕΕ ΓΙΑ ΣΚΟΠΟΥΣ ΑΠΟΜΑΚΡΥΝΣΗΣ/ΑΠΕΛΑΣΗΣ
   (Σύμφωνα με τον τύπο που ορίζεται στη σύσταση του Συμβουλίου της ΕΕ της 30ής Νοεμβρίου 1994)
   ΠΑΡΑΡΤΗΜΑ 8
   ΟΥΚΡΑΝΙΚΟ ΠΙΣΤΟΠΟΙΗΤΙΚΟ ΕΠΙΣΤΡΟΦΗΣ
   ΔΗΛΩΣΗ ΤΗΣ ΟΥΚΡΑΝΙΑΣ
   Ως «ταξιδιωτικό έγγραφο» νοείται έγγραφο που ισχύει για τη μετάβαση στο εξωτερικό, εκδιδόμενο από την Ουκρανία, από ένα από τα κράτη μέλη ή από το κράτος του οποίου είναι υπήκοος ή μόνιμος κάτοικος το προς επανεισδοχή πρόσωπο.
   ΚΟΙΝΗ ΔΗΛΩΣΗ ΣΧΕΤΙΚΑ ΜΕ ΤΟ ΑΡΘΡΟ 2 ΠΑΡΑΓΡΑΦΟΣ 1
   Τα συμβαλλόμενα μέρη λαμβάνουν υπό σημείωση ότι, σύμφωνα με τη νομοθεσία περί ιθαγένειας της Ουκρανίας και των κρατών μελών, οι πολίτες της Ευρωπαϊκής Ένωσης και της Ουκρανίας δεν μπορούν να στερηθούν την ιθαγένειά τους χωρίς να έχουν αποκτήσει άλλη ιθαγένεια.
   Τα συμβαλλόμενα μέρη συμφωνούν να διαβουλεύονται μεταξύ τους εν ευθέτω χρόνω, σε περίπτωση τροποποίησης αυτής της νομικής κατάστασης.
   ΚΟΙΝΗ ΔΗΛΩΣΗ ΣΧΕΤΙΚΑ ΜΕ ΤΗ ΔΑΝΙΑ
   Τα συμβαλλόμενα μέρη λαμβάνουν υπό σημείωση ότι η παρούσα συμφωνία δεν εφαρμόζεται στο έδαφος του Βασιλείου της Δανίας, ούτε στους υπηκόους του Βασιλείου της Δανίας. Υπό αυτές τις συνθήκες, είναι σκόπιμο η Ουκρανία και η Δανία να συνάψουν συμφωνία επανεισδοχής με τους ίδιους όρους με αυτούς της παρούσας συμφωνίας.
   ΚΟΙΝΗ ΔΗΛΩΣΗ ΓΙΑ ΤΗΝ ΙΣΛΑΝΔΙΑ ΚΑΙ ΤΗ ΝΟΡΒΗΓΙΑ
   Τα συμβαλλόμενα μέρη λαμβάνουν υπό σημείωση τις στενές σχέσεις μεταξύ των Ευρωπαϊκών Κοινοτήτων και της Ισλανδίας και της Νορβηγίας, ιδιαιτέρως δυνάμει της συμφωνίας της 18ης Μαΐου 1999 σχετικά με τη σύνδεση των εν λόγω χωρών προς τη θέση σε ισχύ, την εφαρμογή και την περαιτέρω ανάπτυξη του κεκτημένου του Σένγκεν. Υπό αυτές τις συνθήκες, είναι σκόπιμο η Ουκρανία να συνάψει συμφωνία επανεισδοχής με τη Νορβηγία και την Ισλανδία, με τους ίδιους όρους με αυτούς της παρούσας συμφωνίας.
   ΚΟΙΝΗ ΔΗΛΩΣΗ ΠΕΡΙ ΤΕΧΝΙΚΗΣ ΚΑΙ ΧΡΗΜΑΤΟΔΟΤΙΚΗΣ ΣΤΗΡΙΞΗΣ
   Αμφότερα τα μέρη συμφωνούν να εφαρμόζουν την παρούσα συμφωνία βάσει των αρχών της συνυπευθυνότητας, της αλληλεγγύης και της ισότιμης εταιρικής σχέσης για τη διαχείριση των μεταναστευτικών ροών μεταξύ της Ουκρανίας και της ΕΕ.
   Στο πλαίσιο αυτό, η ΕΚ αναλαμβάνει τη δέσμευση να διαθέσει χρηματοδοτικούς πόρους για να στηρίξει την Ουκρανία κατά την εφαρμογή της παρούσας συμφωνίας. Στο πλαίσιο αυτό, αποδίδεται ιδιαίτερη προσοχή στη δημιουργία ικανοτήτων. Η στήριξη αυτή θα παρασχεθεί στο πλαίσιο των συνολικών προτεραιοτήτων για τη χορήγηση βοήθειας στην Ουκρανία, ως μέρος της συνολικής διαθέσιμης χρηματοδότησης για την Ουκρανία, και με αυστηρή τήρηση των σχετικών κανόνων και διαδικασιών εφαρμογής της εξωτερικής βοήθειας της ΕΚ.